Nuklearni dosije Irana ide pred Savet bezbednosti UN\nUpravni odbor Medjunarodne agencije za atomsku energiju odlučio je da kontroverzni predmet nuklearnog programa Irana preda na razmatranje Savetu bezbednosti UN-a.\nEvropska rezolucija o prijavljivanju Irana Savetu bezbednosti UN-a, koja je imala podršku SAD, Kine i Rusije, usvojena je velikom većinom glasova u upravnom odboru Medjunarodne agencije za atomsku energiju. Diplomatski pregovori završeni su nakon što je Egipat uspešno izdejstvovao uvodjenje klauzule u rezoluciji kojom se traži Bliski istok bez nuklearnog oružja. Agencija želi da Iran razjasni delove svog nuklearnog programa koji bi mogao da se koristi u vojne svrhe.\nGregori Šulte, američki ambasador u agenciji za atomsku energiju, ocenjuje da bi Iran sada trebalo da počne da ozbiljno saradjuje sa medjunarodnom zajednicom kada je reč o stvarnoj nameni njegovog nuklearnog programa.\n«Potreban nam je patner koji je spreman za pregovore i nadamo se da ćemo, predajom tog slučaja Savetu bezbednosti, promeniti tu dinamiku i da će možda Iranci uvideti da moraju da ozbiljno pregovaraju umesto što samo dižu mnogo diplomatske magle.»\nAmerički predstavnik dodao je da predaja iranskog predmeta Savetu bezbednosti označava novu fazu diplomatije, i da Iran ima priliku da počne da saradjuje pre narednog sastanka upravnog odbora agencije zakazanog za početak marta. Medjutim, u pisanoj izjavi Agenciji, Generalni sekretar Iranskog vrhovnog saveta za nacionalnu bezbednost Ali Laridžani izjavio je da je taj potez «zadao konačan udarac poverenju Irana u medjunarodnu zajednicu».\nIran kaže da ga je parlament zakonski obavezao da suspenduje dobrovoljnu saradnju sa Agencijom, i najavljuje da će nastaviti u potpunosti aktivnosti na obogaćivanju uranijuma. Inspektori Medjunarodne agencije od sada će imati samo ograničeni pristup iranskim nuklearnim postrojenjima. Teheran kaže da će nastaviti da sprovodi, kako je rečeno «manja nuklearna istraživanja», i insistira na svom pravu da ovlada nuklearnom tehnologijom. Iran takodje preti da će odbaciti ruski kompromisni plan o kome je naredne nedelje trebalo da se raspravlja u Moskvi.


Rojters: Borba Zapada i Istoka oko Srbije se zaoštrava – Rusija u nastojanju da vrati snagu, utjecaj i moć na globlanoj sceni — Radio Velkaton : Radio Velkaton\n30. Novembra. 2014. Region, Vijesti\nRojters: Borba Zapada i Istoka oko Srbije se zaoštrava – Rusija u nastojanju da vrati snagu, utjecaj i moć na globlanoj sceni\nNIŠ – Politička borba Zapada i Istoka oko Srbije se zaoštrava, a srpsko-ruski humanitarni centar u Nišu i pokretanje ruskog medijskog servira u Srbiji dio su “meke diplomatije” Rusije sa ciljem da popravi imidž i osnaži svoj uticaj u svijetu, ocjenjuje danas u opširnoj analizi agencija “Rojters”.\n“Srbija izgleda kao plodno tle jer balansira između Vladine posvećenosti EU integracijama i pretežno konzervativnog društva u kome neki Srbi osjećaju veću naklonost prema Rusiji”, ocjenjuje ta agencija. Birači su u potrazi za prosperitetom više puta podržali proevropski kurs ali mnogi u Srbiji su ostali sumnjičavi prema Zapadu posle NATO bombardovanja u kome su stradali i civili, navodi Rojters. “Javno naljutiti Rusiju je politički neprihvatljivo u Srbiji. Srbija je odbila da uvede sankcije Rusiji zbog krize u Ukrajini uprkos pritisku da uskladi svoju spoljnu politiku sa EU”, dodaje Rojters. Agencija navodi da je nedavno nemačka kancelarka Angela Merkel upozorila na ruski uticaj u Srbiji i druge države na Zapadnom Balkanu.\nU međuvremenu, Kremlj je nedavno objelodanio novu doktrinu “meke moći”, nazvanu “Integrisana strategija za širenje ruskog himanitarnog uticaja u svijetu” koja po riječima ruskog šefa diplomatije Sergeja Lavrova, ima za cilj da se “bori protiv mjera bez presedana koje imaju za cilj da diskredituju zvanicnu rusku politiku i unište imidž Rusije”. “Rusija pokušava, 25 godina posle pada Berlinskog zida koji je signalizirao i slabljenje njenog uticaja u istočnoj Evropi, da povrati nešto od izgubljenog uticaja”, ocjenjuje Rojters.\nTo je najočiglednije u njenoj ulozi u Ukrajini, ali, kako navodi agencija, postoje mnogo prefinjeniji načini za koji se Rusija opredjelila za bivše komunističke države u istočnoj Evropi – putem energetskih sporazuma po kojima je ona glavni njihov snabjdevač, kroz tješnje diplomatske veze, ali i snažnijim pokušajima da pridobije javno mnjenje u sve više neprijateljski naklonjenom evropskom kontinentu. Rojters podsjeća da je Srbiji u majskim poplavama prva pritekla u pomoć Rusija koja je “za samo nekoliko sati uputila 76 spasilaca”, a da je čitava pomoć koordinisana putem srpsko-ruskog humanitarnog centra iz Niša.\nKako navodi Rojters, prema riječima dvojice neimenovanih zvaničnika koji su učestvovali u pripremi Putinove posjete Beogradu, ruski predsjednik je zatražio da osoblje njegove zemlje u centru u Nišu dobije diplomatski status, na šta su sa negodovanjem reagovali zapadni ambasadori u Beogradu i premijer Srbije Aleksandar Vučić je taj prijedlog odbio.\n“Ukoliko je zamišljeno da centar u Nišu ima veću regionalnu ulogu, njegove aktivnosti bi mogle da budu temeljnije praćene u EU”, rekao je Rojtersu neimenovani zvaničnik Unije. Britanska agencija podsjeća da je Moskva ovog mjeseca pokrenula medijski servis kako bi se borila protiv agresivne zapadne propagande, a njene kancelarije će biti u više zemalja u svijetu, uključujući i Srbiju.\nGlavne i odgovorna urednica “Rusija sevodnja” (Rusija danas) u Srbiji Ljubinke Milinčić je najavila da će veb sajt te medijske organizacije početi sa radom do kraja godine, a radio stanica početkom slijedeće godine.. Zapadne diplomate upozoravaju, kako navodi Rojters, da bi ruski novac mogao da nađe načina da dođe do medijskih kuća u Srbiji, naklonjenih nevladinih organizacija, ali i političkih partija, iako je teško naći čvrst dokaz za to.\nOni takođe ukazuju i na podršku desničarskim organizacijama koje “promovišu konzervativne vrijednosti koje su prihvatljive za veći dio ruskog društva”.\nRojters navodi i riječi potpredsjednika Maršalovog fonda Ivana Vejvode koji je ocjenio da, uprkos najboljim naporima Rusije, kompas Srbije usmjeren ka EU i da se to vjerovatno neće promjeniti.


Ministar finansija u Vladi Republike Srbije Siniša Mali saopštio je da je ovo ministarstvo, na današnjem sastanku kolegijuma Socijalno-ekonomskog saveta (SES), predložilo da minimalna zarada za narednu godinu iznosi 35.012 dinara.\nMali je u obraćanju novinarima nakon sastanka naveo da je Ministarstvo predložilo i olakšice poslodavcima koje podrazumevaju da neoporezivi iznos zarada iznosi 19.300 dinara, umesto dosadašnjih 18.300 dinara, kao i da se doprinosi za PIO smanje za 0,5 odsto.\nOn je naveo da je na kolegijumu SES-a, kojem su prisustvovali i predsednik Unije poslodavaca Srbije Miloš Nenezić, predsednik Ujedinjenih granskih sindikata "Nezavisnost" Zoran Stojiljković i predsednik SSSS Ljubisav Orbović, Ministarstvo izašlo sa predlogom da se minimalna cena rada za 2022. godinu poveća za 9,4 odsto.\nTo znači da se cena rada sa postojećih 32.000 dinara poveća na 35.012 dinara i tako se približi granici od 300 evra za minimalnu zaradu, ukazao je ministar i podsetio na to da je 2010. godine minimalna zarada iznosila 15.700 dinara.\nPrema njegovim rečima, to je pokazatelj da Vlada Srbije iz godine u godinu minimalnu cenu rada povećava brže i više nego što je rast BDP-a.\nMali je napomenuo da je od 2017. godine, kada je završen proces fiskalne konsolidacije, minimalna zarada porasla za 52 odsto, te da je za poslednje četiri godine minimalna zarada pet puta brže rasla nego minimalna potrošačka korpa.\nOn je naglasio da pokrivenost minimalne potrošačke korpe minimalnom zaradom u 2021. godini iznosi 81 odsto, i podvukao da je jasna namera Vlade da u što kraćem periodu izjednači minimalnu zaradu sa minimalnom potrošačkom korpom.\nS druge strane, kako je rekao, nastavlja se sa politikom smanjenja opterećenja na zarade, što jasno govori da je Vlada posvećana daljem rasterećenju za poslodavce kada su porezi i doprinosi na zarade u pitanju.\nNenezić je potvrdio da na kolegijumu SES-a nije postignut konačni dogovor oko povećanja minimalne mesečne zarade za 2022. godinu, ali da su socijalni partneri pokazali razumevanje za argumente i približili se rešenju.\nSvako od socijalnih partnera pokušava da dobije za svoju stranu što više. Dogovor je da svi socijalni partneri imaju puno razumevanje jedni za druge, a ono što je bitno jeste da svi partneri priznaju da je došlo do napretka i da Vlada razume i radnike i poslodavce, objasnio je on.\nPrema njegovim rečima, u naporima da izjednače minimalnu cenu rada sa minimalnom potrošačkom korpom, dostignuto je 80 odsto korpe, a taj procenat je donedavno bio tek preko 50 odsto.\nNenezić je podsetio na to da socijalni partneri imaju dogovor da u narednih tri do pet godina izjednače minimalnu cenu rada sa minimalnom potrošačkom korpom, naglasivši da je bitno da se privreda ne uruši i da minimalac ne bude na teret poslodavaca.\nPregovori oko minimalne cene rada, kako je najavio, nastavljaju se na sednici Socijalno-ekonomskog saveta 2. septembra.


U Beogradu radi svih 14 toplana - Beograd - Dnevni list Danas\nPočetna » Beograd » U Beogradu radi svih 14 toplana\n3Piše: Beta 13. oktobra 2020. 18.55\n„Grejemo 320.000 stanova, površinu od 22,5 miliona metara kbadratnih, održavamo 1.600 km cevi. Do 15 sati na brojeve telefona 2093011 i 2093100 primili smo 870 reklamacija, rešeno je već 300, a ostale će biti rešene do sutra“, rekao je Vesić za RTS.\nOn je istakao da se samo 0,3 odsto korisnika grejanja javilo da prijavi problem, a dodao da će od 15. oktobra grejanje biti svakodnevno ukoliko prosečna temperatura ne pređe 15 stepeni.\nGrejanje, toplane, zima\nVakcinacija bez zakazivanja i tokom vikenda u Beogradu\nVesić: Svaki peti punoletni građanin u Beogradu revakcinisan\n14. oktobra 2020. u 10.05\nSasvim je moguće da toplane rade, ali na Banjici su radijatori ledeno hladni. Dakle, što se mene tiče, ovo je čista laž.\nZvezdara hladni radijatori a kažu jer nema gasa …\n14. oktobra 2020. u 15.34\nne znam sta to radi, ali znam da grejanje kog je bilo danas ujutru, sad nema i radijatori su hladni na nbgd.


V.d. direktora EPS u "seči" struje\n22. novembar 2013. 07:24:46\tPročitano 2953 puta\nVršilac dužnosti generalnog direktora Elektroprivrede Srbije (EPS) Aleksandar Obradović danas je u Kraljevu sa monterima Elektrosrbije učestvovao u akciji isključenja struje jednom preduzeću u tom gradu koje ima veliki dug, saopšteno je iz tog javnog preduzeća.\nObradović je poručio da nema zaštićenih dužnika i da "to što su prethodne vlade i prethodna rukovodstva EPS tolerisala rasipanje državne imovine kroz neplaćanje struje nije izgovor da tako može da se nastavi i u budućnosti".\n- Za svaki neplaćeni račun primenićemo zakonske mere - najavio je on.\nObradović je razgovarao sa nekoliko elektromontera o tome šta im se događa na terenu kada krenu u isključenja, i interesovalo ga je da li im policija pruža asistenciju, kao i da li se pre isključenja pravilno predstavljaju i legitimišu.\nZaključeno je da bi najbolje bilo da se tim radnicima omogući status službenih lica.\n- EPS će uvek stati uz svoje zaposlene i omogućiti im da rade neometano, jer koleginice i kolege moraju da se osećaju zaštićeno. Bio sam zgrožen fizičkim napadima na montere koji su građani ove zemlje, imaju porodice i rade svoj posao - istakao je Obradović.\nViše iz ove kategorije « Svakodnevna poskupljenja hrane STO odbila Srbiju zbog GMO hrane »


Stambeno-poslovni kompleks umesto kasarne - juGmedia\nStambeno-poslovni kompleks umesto kasarne\nNiš – Predstavnici grada Niša i američke kompanije „Clean Earth Capital“ potpisali su danas u Gradskoj kući ugovor o kupoprodaji 15 hektara zemljišta nekadašnje kasarne „Bubanjski heroji“. Ova kompanija će investirati 60 miliona evra u izgradnji stambenog kompleksa, hotela, tržnog centra, bioskopa a planira se i otvaranje američkog univerziteta. Potpisivanju ugovora između gradonačelnika Niša Miloša Simonovića i vlasnika investitorske kompanije Filipa Beja prisustvovala je ambasadorka SAD u Srbiji Meri Vorlik.\n„Ova investicija je odličan primer rastuće ekonomske i komercijalne saradnje između Srbije i SAD“, rekla je ambasadorka Vorlik posle potpisivanja ugovora i dodala da će njen tim pomoći razvoju ovog projekta i dovođenju novih američkih investitora u Niš.\nPrema rečima potpisnika, grad bi od prodaje zemljišta trebalo da zaradi 20 miliona evra jer je investitor u obavezi da, za potrebe Vojske Srbije u skladu sa ugovorom o razmeni imovine, gradu prenese 21000 kvadratnih metara stambenog prostora.\nSimonović je rekao da će ovaj projekat doprineti razvoju grada otvaranjem novih poslova za niške građevinske kompanije i da će novi sadržaj na prostoru napuštene kasarne stvoriti bolje uslove za život stanovnika naselja Bubanj i gradske opštine Palilula.\nPrvi građevinski radovi bi, prema očekivanjima Filipa Beja, trebalo da počnu za 6 do 8 meseci.\nNemci finansiraju rekonstrukciju leskovačke toplane\nPreduzeća i pojedinci pomažu obnovu vranjskog pozorišta\nVRANJE - Akciji prikupljanja sredstava za obnovu vranjskog Pozorišta odazvali su se i Eelektrodistribucija „Jugoistok“ Doo i Privredna Komora Beograd.…\nRupe na putevima ponovo čekaju zakrpe\nLESKOVAC – Neizvesno je kada će početi krpljenje rupa na leskovačkim kolovozima jer je tender za letnje održavanje puteva ponovo doveden u pitanje.…


„Desant na Peterburg“ — dolaze Makron, Abe, Lagard, Vang Ćišan, Dodik... - 23.05.2018, Sputnik Srbija\n„Desant na Peterburg“ — dolaze Makron, Abe, Lagard, Vang Ćišan, Dodik...\nUprkos pokušajima SAD i Velike Britanije da gurnu Rusiju u međunarodnu izolaciju interesovanje učesnika i gostiju za Međunarodni ekonomski forum u Sankt... 23.05.2018, Sputnik Srbija\nanalize i mišljenja, komentari i analitika, vladimir putin, šinzo abe, milorad dodik, kristin lagard, emanuel makron, vang ćišan, međunarodni ekonomski forum u sankt peterburgu, ekonomija\n18:38 23.05.2018 (Osveženo: 00:54 26.08.2021)\n© Sputnik / Maksim BlinovŠtand kompanije "Rosnjeft" na Peterburškom međunarodnom ekonomskom forumu\nUprkos pokušajima SAD i Velike Britanije da gurnu Rusiju u međunarodnu izolaciju interesovanje učesnika i gostiju za Međunarodni ekonomski forum u Sankt Peterburgu pokazuje uzaludnost tih napora. Forum će biti održan od 24. do 26. maja i okupiće rekordan broj gostiju i učesnika — više od 15.000 iz preko 100 zemalja sveta.\nVodeći ruski i strani političari, naučnici, ugledni eksperti, šefovi kompanija i poslovnih udruženja, investitori, predstavnici medija i javnog života razgovaraće o ključnim pitanjima stanja svetske ekonomije i njenim perspektivama.\nCentralni događaj foruma biće plenarno zasedanje na kojem će učestvovati predsednik Rusije Vladimir Putin, predsednik Francuske Emanuel Makron, premijer Japana Šinzo Abe i šefica MMF-a Kristin Lagard.\nOd visokih gostiju iz inostranstva na forum će doći i novi potpredsednik Kine Vang Ćišan.\nEkonomski forum na Jalti — evropski biznis protiv sankcija Rusiji\n11 April 2018, 13:27\nPredsednik Republike Srpske Milorad Dodik je najavio da će u petak, 25. maja, na Ekonomskom forumu u Sankt Peterburgu razgovarati sa Putinom o daljoj ekonomskoj saradnji, kao i o opredeljenju Srpske da bude vojno neutralna i da u tome prati Srbiju.\nOn će, između ostalog, upoznati ruskog predsednika sa činjenicom da Amerikanci imaju ukupno 18 miliona dolara na raspolaganju kako bi se umešali u izborni proces u BiH. Od toga će, kako je naveo, 12 miliona dolara biti izdvojeno za plaćanje medija koji njima odgovaraju u BiH i još šest miliona Ambasada SAD ima na raspolaganju za program sprečavanja ruskog uticaja na Balkanu.\nKako Sputnjik saznaje, Srbiju će na Međunarodnom ekonomskom forumu u Sankt Peterburgu predstavljati savetnik predsednika Aleksandra Vučića Dragutin Matanović, ministar rudarstva i energetike Aleksandar Antić, ministar za inovacije i tehnološki razvoj Nenad Popović i državni sekretar Ministarstva poljoprivrede i zaštite životne sredine Bogdan Igić, koji će održati niz bilateralnih sastanaka.\nProgram Peterburškog foruma obuhvata više od 90 događaja, uključujući poslovne sesije, okrugle stolove, biznis dijaloge, debate, bilateralne sastanke, itd.\nGlavna tema foruma je „Stvaranje ekonomije poverenja“, što omogućava učesnicima i gostima foruma iz celog sveta da razmotre ključne izazove i pronađu načine kako da se prevaziđu veštački nametnuta ograničenja u svetskoj ekonomiji i politici, kao i kako da ojačaju poverenje među poslovnim partnerima i državama, što će dati snažan podstrek globalnom ekonomskom rastu.\n© Sputnik / Ramilj Sitdikov / Uđi u foto-galerijuVodeći ruski i strani političari, naučnici, ugledni eksperti, šefovi kompanija i poslovnih udruženja, investitori, predstavnici medija i javnog života razgovaraće o ključnim pitanjima stanja svetske ekonomije i njenim perspektivama.\nU okviru foruma pažnja će biti posvećena kako pitanju razvoja tradicionalnih sektora ekonomije — energetici, transportu, biznisu, itd, tako i novim tendencijama — tehnologijama, digitalizaciji i inovacijama.\nStrani investitori će na sastanku sa Vladimirom Putinom govoriti o tome kako nije ostvarena težnja da se Rusija izoluje, rekao je šef Ruskog fonda za direktne investicije Kiril Dmitrijev.\nTaj fond u okviru Peterburškog foruma tradicionalno organizuje susret sa vodećim međunarodnim investitorima i fondovima. Ove godine očekuje se blizu 40 rukovodilaca najvećih svetskih investicionih fondova iz 20 zemalja sveta sa ukupnim obimom aktiva od preko 13,5 biliona dolara. To je rekord za sve vreme održavanja takvih susreta.\nOvogodišnji forum se razlikuje od prethodnih i po brojnosti francuske delegacije koju predvodi predsednik te zemlje Emanuel Makron. Ako je ranije dolazilo pet do deset šefova francuskih kompanija, ove godine će ih biti 40. Francusku delegaciju činiće ukupno blizu 200 privrednika.\nPutin i Makron će razgovarati na marginama foruma, a sa Abeom će se ruski predsednik sastati u subotu u Moskvi.\nJapanske vlasti se nadaju da će razvoj tesnih veza sa Moskvom u sferama ekonomije i bezbednosti dovesti obe strane do potpisivanja posleratnog mirovnog sporazuma i do rešavanja spora u vezi sa Kurilskim ostrvima, koje su pod ruskom kontrolom.\nDijalog „Rusija-Francuska“ otvara mnoga pitanja. Pre svega kako će promene u geopolitičkoj konjunkturi i odnosima između Rusije i EU uticati na poslovne kontakte? Koliki je verovatan scenario uklanjanja međusobnih trgovinskih barijera i sankcija u bliskoj budućnosti? Koji sektori ruske ekonomije potencijalno mogu biti interesantni za francuske investitore i obrnuto? Učesnici u poslovnom dijalogu raspravljaće o tim i drugim aktuelnim pitanjima, razgovaraće o novim pravcima saradnje u digitalnoj ekonomiji, IT tehnologijama, izgradnji gradova budućnosti i savremene infrastrukture.\nFrancuska je jedan od vodećih evropskih partnera Rusije. Između zemalja je uspostavljena bilateralna saradnja u oblastima politike, ekonomije, kulture i humanitarne razmene. Prošle godine obim trgovinske razmene između dve države povećan je za 16,5 odsto, na 15,5 milijardi dolara. Više od 500 francuskih kompanija radi u Rusiji.\nRusija i Francuska planiraju da na Peterburškom forumu potpišu niz dokumenata o razvoju saradnje u nuklearnoj energetici i industriji.\nPariz je uoči Makronove posete Peterburgu saopštio da francuski predsednik namerava da dâ novi impuls u odnosima njegove zemlje sa Rusijom.\nJelisejska palata je istakla da se „dijalog sa Rusijom održava i nastavlja“, uprkos nesuglasicama po pitanju stavova o sirijskoj i ukrajinskoj krizi ili slučaju trovanja bivšeg kontrašpijuna Sergeja Skripalja u Britaniji.\nRuski mediji navode da će najveće biznis delegacije na ekonomskom forumu u Peterburgu biti iz Japana, SAD i Francuske, a da će takođe doći i privrednici iz Velike Britanije.\n30 Maj 2017, 20:21\nAmerički ambasador u Rusiji Džon Hantsman odbio je da učestvuje u panelnoj diskusiji o rusko-američkim odnosima, jer se „plaši prekomerne pažnje medija“. On je prvobitno potvrdio učešće, ali se kasnije predomislio.\nU okviru foruma prvi put će biti otvorena i teritorija inovacija. Nova platforma — mesto za dijalog IT preduzetnika i investitora.\nForum se održava u periodu praznovanja 315. godišnjice od osnivanja Sankt Peterburga, pa će u čast tog događaja biti organizovane i brojne proslave u gradu, a takođe i kulturni deo foruma biće posvećen tom prazniku.\nMeđunarodni ekonomski forum u Sankt Peterburgu tradicionalno se održava u junu, ali je ove godine pomeren zbog Svetskog prvenstva u fudbalu, koje će biti održano ovog leta u 11 ruskih gradova.


EVROINTEGRACIJE: Srbija nezadovoljna dinamikom pregovora o članstvu, jer je za četiri godine otvorila 10 poglavlja i dva privremeno zatvorila\nŠefica pregovaračkog tima Srbije za pristupanje Evropskoj uniji Tanja Miščević izjavila je da nije zadovoljna dinamikom pregovora o članstvu Srbije, ali da ohrabruje najava iz EU da bi se proces iduće godine mogao ubrzati, a šef Delegacije EU u Srbiji Sem Fabrici je ocenio da treba početi od najtežih pitanja, kao što je Poglavlje 35.\n"Bitno je da se prvo rešavaju osnovna pitanja, a ne da se teška ostavljaju za kraj pregovora, hajde sa njima da se odmah bavimo, Poglavlje 35 - normalizacija odnosa sa Prištinom, kao i vladavina prava u Poglavljima 23 i 24", rekao je Fabrici na 17. Ekonomskom samitu Srbije.\nZa vladavinu prava nema prečice, naglasio je on i predočio korake koje je neophodno preduzeti kao što je promena Ustava Republike Srbije ("Sl. glasnik RS", br. 98/2006).\n"Ako me pitate da li je urađeno dovoljno u pregovaračkom procesu, reći ću što više uradite, to je bolje, to ste bliže kraju", rekao je Fabrici. On je poručio da se ne treba koncentrisati na vremenski okvir, već na reforme.\nPrema njegovoj oceni, vlasti Srbije shvataju da što je Srbija bliže EU, bliži je ekonomski interes.\n"To je proces partnera na istom pravcu, u EU, naš interes je Srbija i zapadni Balkan u EU, to nam je nezavršen posao, ovaj prostor moramo da uvedemo u Uniju", poručio je on.\nMiščević je predočila da je Srbija dosad otvorila 10 poglavlja i dva privremeno zatvorila.\n"Ako me pitate da li sam zadovoljna tempom, ne, nisam, imajući u vidu da smo pregovore počeli pre četiri godine, sa ovim tempom ne smem da računam koliko će nam trebati", rekla je ona.\nMeđutim, kako je rekla, ohrabruje "perspektiva 2025." koju je pre mesec dana izneo šef Evropske komisije Žan Klod Junker najavljujući strategiju za ubrzanje pregovora o pristupanju zemalja zapadnog Balkana, koja bi trebalo da se donese u februaru 2018. godine.\nUpozorila je da bi Srbija u pregovorima sa EU trebalo da iskoristi period "balkanskog predsedavanja" koje počinje idućeg maja kad Bugarska preuzima predsedavanje Uniji ili će izgubiti šansu. Kako je rekla, članstvo je pokretan cilj, ne zna se kad će biti i kako će Unija tada izgledati.\nAli, veoma važno je bugarsko predsedavanje, kojem slede Austrija, pa Rumunija i Hrvatska, sa predsedavajućom Nemačkom 2020. godine.\n"Ukoliko ne iskoristimo to onda ćemo stvarno izgubiti priliku, da uhvatimo korak ka EU, da iskoristimo naš potencijal u regionu, sad je tren da ga pokažemo", upozorila je Miščević.\nAmbasador Bugarske u Beogradu Radko Vlajkov osvrnuo se na proces pristupanja njegove zemlje EU i ukazao da je on završen uz veliku podršku građana, koja je bila veća od 75 odsto, a da građani Srbije nisu dovoljno ubeđeni u prednosti članstva.\n"Zato je bitno da podržimo put Srbije i da je upozorimo da ne čini naše greške, ne samo politički, već da joj pružimo naše iskustvo", rekao je Vlajkov, uz ocenu da će Srbija znati da je iskoristi.\nŽelimo da kroz nekoliko meseci kad Bugarska preuzme predsedavanje naše partnere u EU uverimo da proširenje na Zapadni Balkan ponovo mora biti naša agenda, rekao je on.\nIzvor: Vebsajt N1, 23.10.2017.


Beta | 21. feb 2018.\nOdgovarajući na pismo federacije čiji je član, RTS je naveo da ne negira u potpunosti tvrdnju opozicije da u programima Javnog servisa više pažnje posvećuje vladajućoj koaliciji ali je i dodao da treba praviti razliku između obaveznog predstavljanja kandidata, partija i pojedinaca u kampanji i dela u kome RTS „obaveštava javnost o događajima koji su važni za građane a ne moraju, ali i mogu, biti povezani sa izborima“.\n„Što se tiče obaveznog dela koji je propisan izbornim zakonom i relevantnim pravilima regularotnog tela, sve partije su uvek bile predstavljene pođednako. Do u sekund. Posmatračke misije OEBS-a i svi ostali međunarodni i domaći posmatrači izbora redovno su tu činjenicu konstatovali i podaci o tome se lako mogu proveriti u njihovim izveštajima“, naveo je RTS.\nOdgovarajući na tvrdnju dela opozicije da vladajuće partije intenziviraju svoje državničke aktivnosti uoči izbora kako bi pred glasanje povećale svoju popularnost, RTS je naveo da takva praksa postoji već decenijama i da se redovno pominje u izveštajima OEBS-a.\n„Dok je partija Dragana Đilasa bila na vlasti, on je inaugurisao prostorije Narodne kancelarije, čiji je bio direktor, usred predizborne tišine, manje od 24 sata pre izbora iako Kancelarija ni iz daleka nije bila spremna za otvaranje i rad je istinski počela mnogo kasnije“, piše u odgovoru.\nJavni servis je u pismu naveo podatke Biroa za društvena istraživanja (BIRODI) po kojima je tokom kampanje uoči prošlogodišnjih predsedničkih izbora, manje izveštavao o predizbornim aktivnostima predsedničkog kandidata vladajuće stranke Aleksandra Vučića od ostalih velikih emitera.\n„Aktivnostima Aleksandra Vučića u njegovom tadašnjem svojstvu predsednika Vlade, RTS je posvetio 6.000 sekundi, TV Pink 17.700 a ostali emiteri 6.000 sekundi. Tokom te kampanje premijer Vučić se sastao sa nemačkom kancelarkom Angelom Merkel i ruskim predsednikom Vladimirom Putinom i učestvovao je na nekoliko važnih međunarodnih skupova na kojima su razmatrane teme od najvećeg značaja za našu zemlju poput evropskih integracija, rešenja problema Kosova i Metohije. Otud te dodatne sekunde“, piše u odgovoru RTS-a.\nNavodeći da su svi regionalni, „pa čak i evropski“ mediji naširoko izveštavali o poseti predsednika Srbije Aleksandra Vučića Hrvatskoj, RTS je upitao da li je trebao da ignoriše tu posetu „zato što se približavaju beogradski izbori“.\n„Oni koji tvrde da je poseta namerno tempirana tako da se desi uoči izbora i posluži u svrhu kampanje treba da znaju da RTS nema baš nikakav uticaj na predsednicu Hrvatske i njenu odluku kada će da pošalje poziv predsedniku Srbije. Jedni što mi možemo je da objektivno i kritički izveštavamo o događaju, naveo je RTS.\nPovodom kampanje za predstojeće izbore u Beogradu, RTS je naveo da je napravio pravila koja su uglavnom replika pravila sa republičkih izbora, „iako Regulatorno telo u Srbiji nije propisalo pravila za predstavljanje kandidata/lista koja bi se odnosila na javni servis jer je smatralo da lokalnim izborima treba da se bave lokalni mediji“.\n„Kada sve liste budu proglašene, počećemo isti ciklus predstavljanja lista kakav smo imali pred parlamentarne izbore u Srbiji 2012. godine, 2014. godine i 2016 godine. Organizovaćemo četiri velike debate u emisiji ‘Reč na reč’ u kojima će predstavnici svih lista učestvovati ravnopravno. Voditelj RTS-a svima će postavljati ista pitanja i oni će imati isto vreme na raspolaganju da na pitanja odgovore“, piše u odgovoru Javnog servisa.\nRTS je najavio i da će emitovati i dve debate u kojima će stavove sučeliti predstavnici osam lista koje po istraživanjima javnog mnjenja imaju najviše podrške birača kao i da će svaka lista, u jednakom trajanju, biti predstavljena u Beogradskoj hronici.\nReagujući na protest dela opozicije ispred zgrade RTS-a sa koga je upućen zahtev za smenu generalnog direktora te medijske kuće, Javni servis je naveo da je tom skupu prisustvovalo oko 900 stranačkih aktivista koji su ostavku tražili „zbog jedne netačne vesti koja nikada nije emitovana ni na jednom programu RTS-a a događaj na koji se vest odnosi desio se u vreme dok prozvani generalni direktor još nije ni radio u RTS-u“, piše u odgovoru Evropskoj federaciji javnih emitera (EBU).\nNosilac liste „Beograd odlučuje, ljudi pobeđuju“ Dragan Đilas uputio je ranije pismo Evropskoj federaciji javnih emitera (EBU) u kojem je naveo da su se Radio-televizija Srbije (RTS) i Radio-televizija Vojvodine pretvorili u propagandno glasilo vladajuće Srpske napredne stranke.\nĐilas je u pismu naveo da se uređivačka politika Javnog servisa Srbije nije promenila, uprkos pismima opozicionih stranaka, sastanku sa Upravnim odborom RTS i protestu građana zbog neujednačenog izveštavanja o izbornim aktivnostima svih učesnika, već se i dalje favorizuje vladajuća koalicija čime se direktno dovodi u pitanje funkcija Javnog servisa i legitimitet predstojećih izbora.\nEBU Izbori 2018 Mediji i politika Opozicija RTS\n← Šabić: Naložio sam da dostave novinarima podatke o jelci\nMarko Vidojković: Jelena Marjanović i ja →


Ivanić: U narednih mjesec dana dobićemo pozitivan stav od evropskih institucija – Haber.ba\nIvanić: U narednih mjesec dana dobićemo pozitivan stav od evropskih institucija\nU narednih mjesec dana dobićemo pozitivan stav od evropskih institucija, nakon čega slijedi ratifikacija Sporazuma o stabilizaciji i pridruživanju “, kazao je danas u Sarajevu predsjedavajući Predsjedništva BiH Mladen Ivanić.\nOn je to izjavio nakon obraćanja visoke predstavnice Evropske unije za spoljnu i bezbjednosnu politiku i potpredsjednica Evropske komisije Federike Mogerini poslanicima Parlamentarne skupštine Bosne i Hercegovine (PSBiH).\nNaglasio je da BiH treba raditi na daljem napretku ka EU te ispunjavanju uslova za dobijanje statusa kandidata kojim se dobija najveći mogući izvor podrške u finansijskom smislu, piše “Fena”.\n“Da bi se to desilo, prvo se moraju izvršiti ekonomske reforme, odnosno premijeri entiteta i predsjedavajući Savjeta ministara BiH se moraju dogovoriti njihovom sadržaju”, kazao je.\nIstakao je da Evropska unija nema spisak reformi u BiH te da sve zavisi od političara, dodajući da od BiH očekuje program tih reformi.\nSmatra da je Predsjedništvo BiH odradilo svoj dio posla, te da sada izvršna vlast mora učiniti isto.\nDodao je da se nakon dugo vremena stvorila pozitivna atmosfera u BiH da je moguće napraviti iskorak ka EU.\n“Ne smijemo se poigravati s Politiku evropskom putu kako smo se poigravati ranije, ali ne smije ni Brisel svojim birokratskim pristupom ugroziti ovaj ambijent”, poručio je.\nTeme:EU, Izbori 2014, Mladen Ivanić, ratifikacija Sporazuma o stabilizaciji i pridruživanju, reakcija evropskih institucija


četvrtak, 21. februar 2019. 22:17h\nNikola Vlajić je održao predavanje na temu "Znamenite ličnosti Pančeva" Pančevo MOJKraj.rs\nPančevci mogu da se pohvale da su jedan deo svog života i radnog veka u njihovom gradu proveli i Miloš Crnjanski, Jovan Jovanović Zmaj ili Miroslav Antić. Crnjanski je bio profesor u gimnaziji, Zmaj je radio kao lekar i izdavao je časopis "Žiža", a Mika Antić je bio novinar u "Pančevcu". Među značajnim poznatim Pančevcima su i prota Vasa Živković, pesnik i poklonik kulture, doktor Svetislav Kasapinović, vatreni borac za prava Srba u Austro-ugarskoj, slikari Konstantin Danil, Stevan Milosavljević, Stojan Trumić, Zoran Petrović, Milan Butozan.\nSvi znaju za Iliju Milosavljevića Kolarca, velikog dobrotvora srpskog naroda, ali je manje poznato da je on dugo živeo u Pančevu, uspešno se bavio trgovinom i u Beograd se preselio tek posle smrti voljene supruge. Vlajić je predstavio i Braću Kamenka i Pavla Jovanovića, Đorđa Vajferta, Mitu Topalovića, Milana Ćurčina, Stevana Milosavljevića, Jovana Pavlovića, Adama Kosanića...\nU kratkim crtama predstavljeni su i naučnik Vladimir Mošin, Emilijan Čarnić, Milorad Bata Mihailović, Mladen Markov, pisac, Olja Ivanjicki koja je rođena u Pančevu... Čak i ako ste čuli za svakog od njih, iznenadili biste kakve sve detalje iz njihovog života zna Nikola Vlajić.


Opštine Varvarin, Aleksinac i Medveđa u naredne dve godine će, uz stručnu podršku projekta “Reforma lokalnih finansija II u Srbiji” (RELOF2), unaprediti ili uspostaviti funkciju interne revizuje u svojim upravama. Tim povodom u opštini Aleksinac potpisan je Memorandum o saradnji između Švajcarskog državnog sekretarijata za ekonomske poslove (SECO) i ove tri lokalne samouprave.\nPredsednika opštine Aleksinac Dalibor Radičević istakao je značaj dosadašnje saradnje sa Projektom RELOF2 na unapređenju sistema finansijskog upravljanja i kontrole i nadzora nad lokalnim javnim preduzećima. „Još tada smo prepoznali značaj RELOFa u smislu unapređenja rada lokalne samouprave i korišćenja javnih sredstava. Sada saradnju nastavljamo jer želimo da ojačamo internu reviziju“, rekao je predsednik opštine Aleksinac.\nPredsednik opštine Medveđe Nebojša Arsić izrazio je zahvalnost u ime građana opštine Medveđa i izrazio očekivanje da će na kraju projekta opština za rezultat imati unapređen rad uprave. Rekao je takođe, da očekuje i da će saradnja sa druge dve opštine na projektu RELOF otvoriti vrata za dublje povezivanje i saradnju.\nZamenik predsednice opštine Varvarin Dejan Milanović izrazio je zadovoljstvo što je ova lokalna samouprava i zvanično deo RELOF2 i istakao značaj međuopštinske saradnje. „Međuopštinskom sadradnjom kroz ovo parnetrstvo RELOFa, iskoristićemo podršku eksperte sa Projekta kako bi upravljanje javnim finansijama bilo efikasnije i transparentnije, sve u cilju podizanja rada i upravljanja u lokalnoj upravi na neki viši nivo i pružanja efikasnije i kvalitetnije usluge našim građanima”, rekao je Milanović nakon potpisivanja Memoranduma.\nDirektorka Projekta RELOF2 Ana Jolović izdvaja da će građani benefite najbolje osetiti u onom delu gde se lokalne samouprave u upravljanju pomeraju od toga da rade sve rade samo po zakonu, što se već sada podrazumeva, ka tome da ispunjavaju ciljeve.\n“Nije poenta samo raditi po zakonu, vi možete sve uraditi po zakonu, a da nikakav cilj ne ostvarite i da se loklna samouprava i lokalni razvoj nikad ne pomeraju napred”, naglasila je Jolovićka.\nParalelno sa potpisivanjem Memoranduma o saradnji, u drugoj sali radilo se na Akcionom planu, kojim su definisane zajedničke aktivnosti u narednom periodu.


Srbija: usvojen set finansijskih zakona - Bojović Drašković Popović & Partners\n26.04.2018. Bankarske usluge i finansije, Bilteni\nSrbija: usvojen set finansijskih zakona\nNarodna skupština Republike Srbije usvojila je 19. aprila 2018. godine izmene i dopune više finansijskih zakona. U nastavku su neke od najvažnijih novina uvedenih ovim putem.\nPrivredna društva koja posluju u Srbiji ubuduće će moći da odobravaju zajmove i dužnicima stranim licima. Pored toga, domaća privredna društva će moći da daju jemstva, odnosno garancije ili druga sredstva obezbeđenja za kredite privrednim društvima van granica naše zemlje. Jemstva i kreditiranja moći će da se ograniče propisima Narodne banke Srbije u cilju očuvanja javnog interesa ili finansijske stabilnosti, u zavisnosti od opravdanosti za konkretni slučaj.\nIzmene ovog zakona predviđaju i slobodno kretanje kapitala za kratkoročne portfolio investicije. Propisano je da će rezidenti moći da ulažu u strane kratkoročne hartije od vrednosti čiji su izdavaoci Evropska unija, države članice Evropske unije i OECD-a, međunarodne finansijske organizacije, razvojne banke ili finansijske institucije čiji su osnivači strane države ili pravna lica koja imaju sedište u državama Evropske unije.\nAgencija za privredne registre ne može da briše privredna društva iz registra sve dok Poreska policija ne završi sa kontrolom privrednog društva. Dalje, poreski upravni akt i poreska prijava se sada mogu podnositi i u elektronskom obliku. Uvode se i prethodna mera obezbeđenja naplate poreza i prinudna naplata sa štednih uloga dužnika.\nPredviđa da vlasnik privrednog društva za faktoring ne može biti lice koje je osuđivano pravosnažnom presudom za krivična dela.\nOsnivač ili vlasnik društva za reviziju ne može biti lice koje je osuđivano pravosnažnom presudom za neko od sledećih krivičnih dela: krivična dela protiv prava po osnovu rada, privrede, imovine, pravosuđa, pranja novca, finansiranja terorizma, javnog reda i mira, pravnog saobraćaja i službene dužnosti.\nIzmenama i dopunama Zakona o akcizama predviđeno je da se ta vrsta posebnog poreza ne plaća na tečni gas pod uslovom da se koristi kao energetsko gorivo ili reprodukcioni materijal.


RTCG - Radio Televizija Crne Gore - Nacionalni javni servis :: Politika :: DPS: SDP i Pozitivna zajedno kao opozicija\nNEMA NIŠTA PROTIV 18. 10. 2013. 08:06 >> 09:32 9\nDPS: SDP i Pozitivna zajedno kao opozicija\nČlan Predsjedništva SDP-a Borislav Banović izjavio je juče da ta partija na Cetinju očekuje promjenu vlasti. Iz Pozitivne su najavili da će ovu izjavu komentarisati danas, dok su iz DPS-a poručili da ukoliko SDP i Pozitivna žele da ostvaruju saradnju u opozicionim klupama, oni nemaju ništa protiv.\nPolitički direktor Demokratske partije socijalista Tarzan Milošević kazao je da nema ništa protiv saradnje Socijaldemokratske partije i Pozitivne, ali ističe da ona može biti jedino u opozicionim klupama.\n"DPS ima svoj politički program i vodi političku kampanju nezavisno od političke strategije drugih učesnika izbora. Ukoliko SDP i Pozitivna žele da ostvaruju saradnju u opozicionim klupama, nemamo ništa protiv", kazao je Milošević.\nOn je ponovio da vjeruje da koalicija na državnom nivou nije ugrožena.\nBanović je ranije kazao da se nada da će i druge partije sa kojima imaju slična programska opredjeljenja, kao što je Pozitivna Crna Gora, ostvariti dobar rezultat na predstojećim lokalnim izborima, čime je otvorio mogućnost postizbornih koalicija na Cetinju i poručio koalicionom partneru na državnom nivou, Demokratskoj partiji socijalista, da se može desiti da se ne nađu u istoj koaliciji u Prijestonici.\nU Pozitivnoj juče, kako pišu Dnevne novine, nijesu htjeli da komentarišu mogućnost udruživanja sa SDP-om, već će to učiniti danas nakon predaje izborne liste u ovom gradu.\nPoslanik Demokratskog fronta Slaven Radunović kazao je da signali koje šalje SDP upućuju na otklon od DPS-a.\n"Međutim, kada su krupne odluke u pitanju, oni bježe od toga i ostaju u vlasti", kazao je Radunović.


Selaković: Neobična greška ambasade SAD\nAmbasada SAD u Srbiji napravila je danas neobičnu grešku stavljajući znak jednakosti između čestitki koje su povodom Dana državnosti Srbiji uputili predsednici Donald Tramp i Džozef Bajden.\nNormalizacija odnosa Beograda i Prištine, kako ju je video predsednik Donald Tramp u svojoj prošlogodišnjoj čestitki, i pitanje takozvanog uzajamnog priznanja koje pominje predsednik Bajden ni formalno-pravno a ni materijalno ne znače isto, pa čak ni približno isto.\nPodsetiću da je predsednik Donald Tramp i prilikom potpisivanja Vašingtonskog sporazuma bio veoma spreman da sasluša i uvaži gledišta Srbije, i da, bez ulaženja u pitanje takozvanog uzajamnog priznanja, našoj zemlji oda priznanje kao faktoru stabilnosti i motoru demokratskog i ekonomskog razvoja čitavog regiona.\nNe samo da predsednik Tramp nije insistirao na takozvanom uzajamnom priznanju Beograda i Prištine, već je bio sklon da se zajedno sa nama upusti u traganje za inovativnim rešenjima koja bi istinski stabilizovala region.\nU čestitki koju smo dobili od predsednika Bajdena se ta vrsta raspoloženja ne prepoznaje, što ne znači da novi predsednik SAD, kao čovek koji izuzetno dobro poznaje prilike na Zapadnom Balkanu, neće biti naklonjen kompromisu Beograda i Prištine, odnosno da će sprovoditi politiku nametanja rešenja koja sasvim evidentno ne može na trajan način stabilizovati region.


Poslanici opozicije: Želimo izbore, ali ne pod ovakvim uslovima - Infobrif\nPoslanici opozicije: Želimo izbore, ali ne pod ovakvim uslovima\nObjavljeno 29.08.2019. u 15:36\nPrepodnevni sastanci bivših poslanika Evropskog parlamenta Eduarda Kukana i Knuta Flekenštajna sa poslaničkim grupama, završeni su bez izjava evropskih zvaničnika i poslanika vladajuće većine, dok su predstavnici opozicije rekli da su izneli svoje primedbe i da nema povratka u Parlament pod ovakvim uslovima.\nBožović je dodao da su evropski sagovornici vrlo dobro upoznati sa situacijom u Srbiji, da je razgovor bio prijateljski razgovor i da je ohrabrujuće što Evropski parlament želi na neki način da posreduje između vlasti i opozicije obzirom da ne postoji poverenje i da se nije mnogo odmaklo u poslednji šest meseci kada je reč o zahtevima sa protesta „1 od 5 miliona“.\nŠefica poslaničke grupe Samostalnih poslanika Marinika Tepić izjavila je danas posle sastanka sa Kukanom i Flekenštajnom da predsednik Srbije Aleksandar Vučić laže međunarodnu zajednicu.\nOna je istakla da su Kukan i Flekenštajn kratko rekli da su apsolutno svesni kakvo je stanje u Srbiji.\nOni su, kako je navela, upoznati sa stavovima bojkota parlamenta i zašto se najavljuje bojkot izbora, ali su izrazili rezerve prema bojkotu jer smatraju da je parlament mesto za razgovor.\nTepić je dodala da i oni smatraju da treba da se razgovara u parlamentu i da je bojkot iznuđeno rešenje, odnosno da opozicija želi izbore ali ne pod ovakvim uslovima.\nI Jovan Jovanović iz Kluba samostalnih poslanika rekao je da „neizlaskom na neslobodne izbore, deo opozicije brani demokratske institucije, a pre svega onu najvažniju – slobodne i fer izbore“.\nKukan i Flekenštajn su se prethodno sastali sa poslanicima Srpske napredne stranke, Socijalističke partije Srbije, Socijaldemokratske partije i Dveri, ali posle tih sastanaka nije bilo izjava.\nU zakazanom terminu nisu se pojavili predstavnici Srpske radikalne stranke.\nPosle podne se očekuju sastanci sa preostalim parlamentarnim strankama.\nBalša BožovićBojkotEduard KukanIzboriKnut FlekenštajnMarinika TepićOpozicijaPoslanici


HOROSKOP ZA VIKEND: Kratka astro prognoza do 27. aprila\nOtkrijte šta vas očekuje ovog vikenda\nDok Mesec bude prolazio kroz znak Bika danas, akcenat će biti na konkretnim postignućima i materijalizaciji. Iako se možemo držati poznatih okvira, potrebno je da uradimo nešto drugačije od onoga što bi nalagale uobičajene situacije. Naglašena je čulnost, sklonost ka umetnosti, uživanju i raznim zadovoljstvima.\nNedelja je dan kada ćemo imati čak dva planetarna aspekta, a to je kvadrat Merkura i Jupitera, kao i konjunkcija Sunca i Urana u znaku Bika. Kvadrat Merkura i Jupitera često ima tendenciju da nas odvede u preterivanje po pitanju naših želja i potreba, tako da pažljivo sagledajte svoje prioritete i ne zadajte sebi previše obaveza. Bilo šta da radimo, potrebno je da nas prati osećaj dublje svrhe, ali i optimističan pristup životu. Ako imamo neku ideju ili zamisao, možemo “vežbati” kako da je primenimo na praktičnom nivou. Izbegavajte da rešavate stvari tako što ćete stalno biti orijentisani na budućnost i fokusirajte se na svakodnevne, konkretne zadatke. Sa druge strane, konjunkcija Sunca i Urana u znaku Bika tražiće od nas da se otisnemo i prilagodimo svim neizvesnostima. Ukoliko pokušate da “igrate na sigurno”, možete se iznenaditi.\nIako znak Bika ima tendenciju da nas veže za materiju i sve ono što nam pruža prividan osećaj mira i stabilnosti, Uran udružen sa Suncem želi da nas oslobodi svih vezanosti, kako bi nas pokrenuo i omogućio nam da se povežemo sa svojom pravom i primarnom prirodom - odnosno energijom. Sve što budemo radili, težićemo da radimo i kreiramo samostalno, kao i da pronađemo konstruktivna i inovativna rešenja. Može nam prijati da boravimo u prirodi ili na nekom tihom mestu, gde ćemo se osloboditi svih nervnih napetosti i osetiti moć kontakta sa zemljom. Osetite koje su to promene na koje ste sada spremni da ih napravite - bilo da želite da materijalizujete određenu stvar ili hrabro iznesete svoja nova oktrića. Sunce u konjunkciji sa Uranom u Biku govori da se sigurnost krije u našoj sposobnosti stalnog menjanja putem osvešćivanja sopstvene snage!\nTAGOVI: Horoskop za vikendVikend horoskopkratki vikend horoskopHoroskoop za subotuHoroskop za nedeljuHoroskopAstro prognoza


Mjere za redefinisanje kadrovske pozicije „Šuma Srpske“ | Zvornik Danas\nMjere za redefinisanje kadrovske pozicije „Šuma Srpske“\nVlada Republike Srpske utvrdila je danas prijedlog mjera za redefinisanje organizaciono-ekonomske i kadrovske pozicije Javnog preduzeća /JP/ „Šume Republike Srpske“.\nZadužuju se nadzorni odbor i uprava JP „Šume Republike Srpske“ da u saradnji sa Ministarstvom poljoprivrede, šumarstva i vodoprivrede Srpske sačine dinamički plan kojim će biti definisane sve aktivnosti, njihovi nosioci i vremenski okviri za realizaciju svake mjere pojedinačno.\nIz Biroa za odnose sa javnošću Vlade Srpske saopšteno je da se zadužuje Ministarstvo poljoprivrede, šumarstva i vodoprivrede da do 31. decembra informiše Vladu o realizaciji mjera za redefinisanje organizaciono-ekonomske i kadrovske pozicije „Šuma Republike Srpske“.\nZadužuju se republički organi uprave, organi jedinica lokalne samouprave, pravna lica koja vrše javna ovlašćenja i druga pravna i fizička lica koja ostvaruju pristup ili postupaju sa podacima u elektronskom obliku republičkih organa, organa jedinica lokalne samouprave i pravnih lica koja vrše javna ovlašćenja da sarađuju sa OIB-om na primjeni mjera i standarda informacione bezbjednosti definisanih Zakonom o informacionoj bezbjednosti.\nPodrška mjerama Ministarstva poljoprivrede\nVlada Republike Srpske podržava mjere i aktivnosti Ministarstva poljoprivrede, šumarstva i vodoprivrede Srpske, koje su usmjerene na obezbjeđivanje uslova za proizvodnju i otkup pšenice i drugih žitarica, a posebno regresirano dizel gorivo od 100 litara po hektaru zemljišta.\nNa današnjoj sjednici prihvaćena je informacija o proizvodnji, preuzimanju i otkupu pšenice roda u ovoj godini, saopšteno je iz Biroa Vlade Srpske za odnose sa javnošću.\nVlada je posebno podržala otkup ponuđenih količina domaće proizvodnje pšenice, te obezbjeđenje obrtnih sredstava mlinsko-pekarskoj industriji za otkup domaćih poljoprivrednih proizvoda.\nPodržane su mjere koje se odnose na iniciranje dijaloga prerađivača i proizvođača s ciljem definisanja uslova za otkup pšenice, zatim obezbjeđenje premije za proizvedenu i prodatu merkantilnu pšenicu ovogodišnjeg roda u iznosu 0,05 KM po kilogramu, te obezbjeđenje 250 KM podsticaja po hektaru sjetvene površine pšenice.\nVlada Srpske je zadužila Investiciono-razvojnu banku Republike Srpske da u okviru postojećih kreditnih linija i zajmova obezbijedi sredstva za otkup tržišnih viškova pšenice ovogodišnjeg roda, koja je proizvedena u Srpskoj.\nU ovoj godini Ministarstvo poljoprivrede, šumarstva i vodoprivrede, na osnovu pravilnika o uslovima i načinu ostvarivanja novčanih podsticaja za razvoj poljoprivrede i sela, realizuje podsticajne mjere kao podršku tekućoj proizvodnji.\nResorno ministarstvo realizuje podsticaj za proizvodnju merkantilne pšenice u 2014-2015. godini, u iznosu od 250 KM po hektaru, za minimalno 1,5 hektara zasijane površine.\nZaprimljeno je 956 zahtjeva za prijavljenu i zasijanu merkantilnu pšenicu na površini od 6.604 hektara, te je izvršen obračun prvog dijela podsticaja za proizvodnju pšenice u ovoj godini, kojim je odobreno 669.757 KM za 760 korisnika i sjetvenu površinu od 5.358 hektara.\nRegres za dizel gorivo za potrebe izvođenja proljećnih i jesenjih radova u poljoprivredi, iznosi 0,60 KM po litru, a realizacija ove mjere je u toku u skladu sa spiskovima koje je odobrilo resorno ministarstvo na bazi površina prijavljenih i upisanih u registar poljoprivrednih gazdinstava.\nPremija za proizvedenu i prodatu merkantilnu pšenicu ovogodišnjeg roda iznosi 0,05 KM po kilogramu, a ukupan iznos podsticaja po hektaru sjetvene površine pod merkantilnom pšenicom u 2014-2015. godini iznosi 510 KM po hektaru za minimalan prinos od četiri tone po hektaru.\nOznake: kadrovska pozicijamjeraredefinisanjesume srpske


Početak/Društvo/Ministar Nedimović posetio domaćinstvo Stamenković u Dešilovu kod Merošine\nMinistar poljoprivrede Branislav Nedimović u društvu načelnice Nišavskog upravnog okruga Dragane Sotirovski i predsednika opštine Merošina Saše Jovanovića, posetio je domaćinstvo Milana Stamenkovića iz Dešilova, mladog poljoprivrednika, koji je na konkursu za mlade, dobio sredstva za unapređenje poljoprivredne proizvodnje i uzgoja krava rase simentalac. Tom prilikom najavio i nova ulaganja u merošinsku opštinu.\nMilan Stamenković mladi poljoprivrednik iz Dešilova kod Merošine, foto Merošinske Vesti\nMilan Stamenković ističe da mu je od velike koristi bila subvencija Ministarstva poljoprivrede kako bi unapredio proizvodnju mleka i nabavku krava.\n„Od Ministarstva poljoprivrede sam dobio podsticajna sredstva u iznosu od milion i 136 hiljada dinara, s tim što smo i mi doplatili 500 hiljada. Od tih sredstava kupili smo pet priplodnih junica. Trenutno u našim objektima imamo 40 priplodnih grla, 8 steonih junica i 11 krava koje muzemo. Naša dnevna proizvodnja je 330 litara mleka, a očekujemo povećanje za nekih 200 ili 250 litara„-kaže Milan za Merošinske Vesti.\n„Trudimo se da naše stočarstvo unapredimo koliko je moguće. Cilj nam je da unapređenjem proizvodnje omogućimo moj i bratovljev opstanak i ostanak na selu„- ističe dvadesetogodišnji Milan.\nMinistar poljoprivrede posetio je i Nišavski upravni okrug. Razgovarao načelnicom Draganom Sotirovski i predstavnicima lokalnih samouprava, Sekretarijata za poljoprivredu grada Niša, Udruženja pčelara kao i predstavnici Udruženja voćara, vinogradara i vlasnika mesara i mlekara i tom prilikom najavio ozbiljna ulaganja u našu opštinu Merošina.\nMinistar Nedimović najavio je investiciju u preduzeće „Voćar“, čiji je stečajni postupak završen i spremno je za ulaganja. Ta investicija omogućila bi bolji plasman i stabilnu cenu višnje koja predstavlja strateški proizvod opštine Merošina.\n„Ono što je tražio ministar od nas je da objekat, odnosno hladnjaču, legalizujemo, jer želi da dovede investitora iz Mađarske koji hoće da uloži novac u preradu voća, a da mi uložimo u infrastrukturu i obezbedimo kooperante„-kaže predsednik opštine Merošina Saša Jovanović.\nOsim najave investicija i subvencija koje daje Ministarstvo poljoprivrede, dogovorena su i uređenja rečnih korita, pre svega Južne Morave i Toplice ali i njihovih pritoka koje se nalaze na teritoriji Merošine, a podložne su izlivanju.\nBranislav Nedimović Merošina Merošinske vesti ministar poljoprivrede


Web site Balinta Pastora : Mediji : Poslanici o Zakonu o Skupštini\nPoslanici o Zakonu o Skupštini\nDatum: 23. februar 2010. Izvor: B92\nBeograd -- Skupština je počela prvu vanrednu sednicu u 2010. na čijem dnevnom redu je Predlog zakona o Narodnoj skupštini koji su podneli poslanici vladajuće koalicije.\nPredloženim zakonom predviđeni su finansijska samostalnost Skupštine i utvrđivanje primanja poslanika posebnim zakonom, a to će biti obezbeđeno donošenjem njenog budžeta. Izvršavanje budžeta će kontrolisati interni revizor koji će tromesečno podnositi izveštaj generalnom sekretaru Skupštine. To će biti prvi put da parlament u Srbiji dobije svoj budžet.\nŠefica poslaničkog kluba "Za evropsku Srbiju" Nada Kolundžija izjavila je da će Predlog zakona o Narodnoj skupštini omogućiti finansijsku nezavisnost parlamenta.\n"Radna gupa je predloženi akt pripremala dve godine, ali u radu, ipak, nisu učestvovale sve poslaničke grupe", naglasila je Kolundžija i ukazala da će biti prihvaćeni svi amandmani koji doprinose učvršćivanju pozicije parlamenta.\nPrema njenim rečima, predloženi zakon će nedvosmisleno obavezati Vladu Srbije da učestvuje u radu Skupštine, jer se bez nezavisnog, snažnog, kredibilnog parlamenta ne može govoriti o izgradnji demokratskog društva.\n"Bez obzira na neslaganja među poslanicima, koja se ispoljavaju u radu parlamenta, svako od nas 250 snosi odgovornost za kredibilitet i ugled Skupštine Srbije", ukazala je Kolundžija i napomenula da će predloženi zakon dovesti do toga da poslanici budu odgovorni, pred svim, a ne samo pred svojim biračima.\nPoslanici više neće moći da se u slučajevima krivičnog dela skrivaju iza poslaničkog mandata, kazala je Kolundžija i naglasila da je javnost u radu parlamenta ključna i da će Skupština Srbije ubuduće biti potpuno otvorena za oči javnosti.\n"Podržaćemo ovaj zakon, jer je interes da skupština i u praksi bude samostalna i u finansijskom smislu. Stekao sam utisak da se poslednjih godina na parlament gleda kao na nužno zlo, a na poslanike kao na ljude koji mlate praznu slamu, što nije dobro za demokratiju u Srbiji", rekao je Balint Pastor iz SVM-a.\nPoslanici Srpske radikalne stranke izneli su sumnju da se zakon donosi kako bi se stvorila podloga za uvođenje većinskog izbornog sistema, a Vjerica Radeta ukazala da je Zakon o sprovođenju ustava "obavezao parlament da do 31. agvusta 2008. godine donese zakon o skupštini".\nŠef poslaničkog kluba "Napred Srbijo" Tomislav Nikolić najviše kritika izneo je na odredbe zakona u kojima su predviđa izvođenje himne i postrojavanje garde.\n"Uveli ste nekakav svečani ton, izvođenje himne, gardu koja će da bude postrojena, ali to nije potpuno razrađeno. Pred kim Narodna skupština polaže zakletvu - pred Bogom, crkvom, predsednikom Ustavnog suda?" - upitao je Nikolić.\nOn je naglasio da se "narod nikome na zaklinje" i pozvao vladajuću većinu da time "ne ponižava građane koji biraju 250 poslanika".\nOdredbe zakona koje regulišu finansiranje skupštine Nikolić je video kao način da se "vlada postavi iznad skupštine i poslanicima komanduju ministri".\n"Ovaj zakon nije zaslužio podršku SNS, ali ako bude zaista zakon o Narodnoj skupštini, možda i glasamo za njega", rekao je Nikolić, pošto je pozvao poslanike da podrže amandmane koje je uložila ta poslanička grupa.\nPredsednik poslaničkog kluba LDP-a Čedomir Jovanović ocenio je da se predloženim zakonom o skupštini ograničava sloboda poslanika, a da je pokušaj da se skupštini "povrati kredibilitet osuđen na neuspeh".\nJovanović je naglasio da, iako se na zakon čekalo tri godine, poslanici tog kluba ne mogu da ga podrže, jer ignoriše osnove moderne demokratije.\nUz ocenu da je predloženi zakon antievropski i antidemokratski, Jovanović je ukazao da parlament treba da uspostavi standarde, koji treba da dovedu do promena u društvu, a ne da zakonom o Narodnoj skupštini ukine medijsku, kulturnu i političku slobodu.\nI poslanici DSS-a najavili su da neće glasati za zakon, jer smatraju da on neće doprineti podizanju ugleda parlamenta, već će ga dodatno uniziti. Zakon neće pomoći da parlament radi na bolji način nego do sada, već će stvoriti dodatno ružnu sliku, rekao je poslanik te stranke Radojko Obradović.\nLider Nove Srbije Velimir Ilić predložio je da se ovaj zakon povuče iz procedure i da se novim aktom ozbiljno uredi najviše zakonodavano telo.\nVanredno zasedanje Skupštine počelo je postavljanjem poslaničkih pitanja nadležnim državnim institucijama.\nŠef poslaničke grupe Srpske radikalne stranke Dragan Todorović je upitao Ministarstvo unutrašnjih poslova zašto ponovo pretresa kuću haškog optuženika Ratka Mladića u Beogradu.\nTodorović je, u okviru poslaničkih pitanja, ocenio da se brutalno gaze ljudska prava porodice Mladić i naveo da u kuću Mladićevog sina Darka policija "već desetak puta upada i pretresa je".\nŠef poslaničke grupe Liberalno demokratske partije Čedomir Jovanović pitao je premijera Srbije na osnovu koje strategije za borbu protiv korupcije i krimala postupa njegova vlada i kako je moguće uspešno se boriti protiv narko-klanova, a zanemariti njihovu vezu sa politikom.\nJovanović je upitao kako je vodeći narko bos Darko Šarić dobio srpsko državljanstvo i zatražio odgovornost za to navodeći da očekuje od premijera da kaže da je šef BIA dao saglasnost za državljanstvo u vreme onih "koji danas traže vanredne izbore".\nJovanović je protestovao što parlament dugo nije zasedao, a to je zamerio i zamenik šefa poslaničke grupe Nove Srbije Miroslav Markićević.\nMarkićević je upitao predsednicu Slavicu Đukić-Dejanović ko piše tekst rezolucije o Srebrenici navodeći njene izjave da to rade poslanici.\nOn je rekao da je razgovarao sa predstavnicima poslaničkih grupa i da rezoluciju niko ne piše.\nĐukić-Dejanovićeva je navela da joj je žao što Markićevića "sećanja varaju" i navela da je njegova poslanička grupa sa poslaničkom grupom Demokratske stranke Srbije potpisnik teksta o osudi zločina, ali da nema dovoljno potpisa da bi se taj predlog našao na dnevnom redu, kao i da je i LDP uputio svoj predlog.\nPovodom kritika što Skupština dugo nije zasedao, Đukić-Dejanovićeva je rekla da se po Poslovniku, parlament vanredno sastaje na zahtev Vlade ili najmanje trećine poslanika i da nije bila u mogućnosti da ranije zakaže sednicu jer takvih predloga nije bilo.\nPoslanica Srpske napredne stranke Jorgovanka Tabaković pitala je ministra zdravlja Tomicu Milosavljevića šta je preduzeo povodom, kako je navela, nenamenskog trošenja sredstava Pokrajinskog zavoda za zdravstveno osiguranje.\nPozlilo poslanici DS-a\nNa današnjem zasedanju pozlilo je poslanici DS-a Danijeli Lovren-Gavrilović.\nNjoj je pozlilo tokom načelne rasprave o Predlogu zakona o Narodnoj Skupštini, zbog čega je u parlamentu bila 15-minutna pauza.


Zbog krivičnog djela Trgovina uticajem optuženo jedno lice\nSudija za prethodno saslušanje Okružnog suda u Banjaluci potvrdio je optužnicu koju je 11.06.2018. godine Republičko javno tužilaštvo, Posebno odjeljenje za suzbijanje korupcije, organizovanog i najtežih oblika privrednog kriminala podiglo protiv Brković Zorana zbog krivičnog djela Trgovina uticajem iz člana 353.stav 1. Krivičnog zakona Republike Srpske.\nOptužnica Brkovića tereti da je u toku 2012. godine u Derventi, kao vozač zaposlen u JZU Dom zdravlja Derventa, od Tadić Zorke iz Dervente tražio novčani iznos od 5.000 KM da bi korišćenjem svog pretpostavljenog uticaja koji je tvrdio da ima kod direktora Doma zdravlja, posredovao da Tadić Zorka dobije zaposlenje u ovoj zdravstvenoj ustanovi na radnom mjestu medicinske sestre.\nBrković je od iste tražio da mu odmah preda novčani iznos od 3.000 KM, a preostali novčani iznos od 2.000 nakon što ista dobije zaposlenje, s obzirom da, kako je predstavio, novčani iznos od 3.000 KM ide za direktora Doma zdravlja.\nDana 11.05.2012. godine, Brković je od Tadić Zorke primio novčani iznos od 3.000 KM, kojeg je ista obezbjedila po osnovu kredita kod mikrokreditne organizacije, od kojeg je vratio 500 KM, a preostali iznos od 2.500 KM prisvojio za sebe.


Želi domaćinstvo Svjetskog prvenstva: Kina gradi impozantne fudbalske stadione – Haber.ba\nŽeli domaćinstvo Svjetskog prvenstva: Kina gradi impozantne fudbalske stadione\nKina ulaže milijarde eura u izgradnju fudbalskih stadiona, s ambicijom da postane fudbalska sila i domaćin svjetskog prvenstva najranije 2030. godine.\nFudbalski stadion - Hina.hr\nProšle sedmice fudbalski klub Guangzhou Evergrande počeo je izgradnju atraktivnog stadiona sa 100.000 mjesta koji bi trebao postati najveći stadion na svijetu.\nDizajniran u obliku cvijeta lotosa stajat će oko 1.7 milijardi eura, a izgrađen do kraja 2022.\nRadovi su počeli prošlog sedmice i cilj je da stadion bude nova znamenitost u svijetu, rekao je predsjednik konglomerata za nekretnine Evergrande Xia Haijun, prenosi “Hina”.\nKapacitet od 100.000 mjesta nadmašio bi kapaciteta Barseloninog Camp Noua, trenutno najvećeg stadiona u fudbalskom svijetu.\nKina bi u naredne dvije godine trebala dobiti najmanje 12 novih fudbalskih arena. Većina postojećih stadiona u Kini su multifunkcionalni, pa se na njima održavaju i drugi događaji. Novi stadioni služit će isključivo za fudbal, koji je postao prioritetni sport u Kini.\n“Nije pitanje da li će se država kandidovati, već kada,” dodao je.\nPredsjednik FIFA-e Gianni Infantino rekao je u junu da će biti oduševljen kineskom kandidaturom za World Cup 2030.\nTeme:izgradnja, Kina, organizacija, SP u fudbalu, stadioni, video dana


Politika\t22.04.2019 14:05\n„Kombi je eksplodirao kada je jedinica za deaktiviranje eksplozivnih naprava Specijalnih jedinica i vazdušne odbrane pokušala da deaktivira bombu”, rekao je očevidac, javlja Tanjug.\nPrema poslednjim podacima, u samoubilačkim napadima na crkve i luksuzne hotele u Šri Lanki u nedelju život je izgubilo 290, a oko 500 ljudi je ranjeno.\nKOLOMBO – Koordinisane uskršnje napade na šrilankanske crkve i luksuzne hotele, u kojima je ubijeno skoro 300 ljudi, izvelo je sedam bombaša-samoubica iz lokalne ekstremističke grupe po imenu Toufek Džamat, rekao je danas ministar zdravlja Šri Lanke Radžita Senaratne.\nOn je naveo da su svi bombaši bili građani Šri Lanke, ali da vlasti sumnjaju na njihovu povezanost sa strancima.\nNešto ranije je vladin forenzičar naveo da su u samo jednom napadu, na hotel „Šangri-La” u Kolombu, učestvovala dva bombaša, dok su svi ostali napadi bili pojedinačni, javlja Beta.\nPolicija je danas saopštila da je u napadima poginulo najmanje 290 ljudi dok je više od 500 povređeno.\nNešto ranije je ministar odbrane napade nazvao terorističkim napadom koji su izveli religijski ekstremisti, a policija je navela da je uhapšeno 13 osumnjičenih, iako niko nije preuzeo odgovornost.


Srbija druga u Evropi po broju obolelih od raka pluća – Indeks Vesti – Najvažnije vesti iz Srbije i regiona\nNaslovna > Srbija Danas > Društvo > Srbija druga u Evropi po broju obolelih od raka pluća\nRTV Vojvodina 02/08/2017 Društvo\nBEOGRAD – Svetski dan borbe protiv raka pluća obeležava se danas, a Srbija zauzima neslavno drugo mesto u Evropi po broju novoobolelih od te teške bolesti.\nKarcinom pluća je vodeći uzrok smrtnosti od karcinoma u svetu i najčešća maligna bolest kod muškaraca, posle karcinoma prostate, saopštilo je Respiratorno udruženje Srbije.\nSamo u periodu od 1999. do 2009. godine u Srbiji je zabeležen porast broja obolelih od raka pluća za 27 odsto, a od raka pluća u proseku godišnje oboli gotovo 6.000, a umre 4.600 osoba.\nRespiratorno udruženje Srbije, kao strukovno udruženje pulmologa, uz podršku i pokroviteljstvo Ministarstva zdravlja i Ministarstva omladine i sporta pokrenulo je veliku kampanju “Živi život punim plućima” koja ima za cilj da podigne svest o značaju prevencije i rane dijagnostike najučestalijeg raka današnjice u Srbiji i svetu.\n“Želimo kao struka da pozovemo i mobilišemo širu društvenu zajednicu, kako bi svi zajedno podigli svest javnosti o raku pluća kao najčešćem i najsmrtonosnijem oblik raka u Srbiji”, kaže prof. dr Dragana Jovanović, a navodi se u saopštenju.\nOna kaže da se prevencijom i ranom dijagnostikom može smanjiti sumorna statistiku, a pušenje je glavni rizik za nastanak raka pluća i ono je odgovorno za pojavu bolesti kod približno 90 odsto muškaraca i 80 odsto žena.\n“Iz tog razloga želimo da ukažemo da je karcinom pluća jedini karcinom koji možemo prevenirati jednostavnim prestankom pušenja”, naglasila je Jovanović i dodala da su šanse za uspešno izlečenje decenijama imali samo pacijenti kojima se bolest otkrije u ranoj fazi i koji su operisani.\nPojašnjava da se poslednjih 15 godina situacija drastično menja pojavom molekularne-biološke terapije i najnovije imunološke terapije.\n“Danas smo svedoci brzog razvoja imunološke terapije različitih malignih bolesti, koja predstavlja pravu revoluciju u lečenju karcinoma, pa tako i karcinoma pluća. Sa imunoterapijom u značajnom procentu beleže se odlični rezultati, kao što su dugotrajna delimična ili potpuna povlačenja metastatskih tumora”, naglasila je ona.\nPojašnjava da lekovi ne deluju na tumor, već direktno na imunski sistem organizma tako što prekidaju blokadu imunskog odgovora koju tumor izaziva i pojačavaju odblokirani imunski odgovor organizma na tumor kojim se ubijaju tumorske ćelije.\nJovanović se nada da će ta grupa lekova, kao i drugi lekovi, uskoro biti dostupni preko zdravstvenog osiguranja i za pacijente Srbije.\nManje kupaca ivanjičkog krompira, uvoz pomrsio račune\nDelegacija Sergejev Pasada u Karlovcima\nKG: Održan drugi “Đelem fest”\nMogući novi vanredni izbori na Kosovu?


Činjenica da je Chevrolet dostavljen na Euro NCAP (European New Car Assessment Programme) testiranje, za razliku od konkurenta, moramo posmatrati kao ogromnu prednost, jer tih 5 zvezdica za bezbednost mogu da spasu nečiji život. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju multi-namensko vozilo, što u principu znači dobru poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, što se tiče težine vozila, previše često potcenjenog faktora, američki automobil nudi marginalnu razliku od 9% više metala.\nNije zahvalno diskutovati pouzdanost na nivou proizvođača, ali vredi spomenuti da Chevrolet ipak ima blagu prednost, makar na nivou svih modela ukupno. To kažu neke objektivne statistike, dok posetioci našeg portala pouzdanost marke Volkswagen vrednuju prosečnom ocenom 4.5, a modele marke Chevrolet u proseku sa 4.1 od 5. Kada posmatramo nezavisna istraživanja jasno je da je model Touran 31% manje pouzdan od proseka, pri čemu je model Orlando tih 31% pouzdaniji od njega. Povrh svega toga, vlasnici automobila koje pokreće isti motor kao i nemački automobil u proseku smatraju da on zaslužuje ocenu 4.4, dok je onaj ispod haube konkurenta ostvario ocenu 4.0 od 5.\nVolkswagen deluje nešto malo pouzdanije, mada je razlika marginalna. Ipak, najvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, američki automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Nadalje, ipak, dolazi do zaokreta, jer Volkswagen pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Chevrolet. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio Virtuelni savetnik™, iz baze od 12.000+ različitih četvorotočkaša.


0 22 Septembra, 2020 15:12\nOpćina Sanski Most u saradnji sa mještanima sela Vrše nastavlja s realizacijom projekata koji imaju za cilj uređenje putne infrastrukture i stvaranje boljih životnih uslova na ovom području.\nPosljednji projekt koji je juče realiziran odnosi se na presvlačenje jedne dionice lokalnog puta koji vodi prema ovom mjestu. Zahvaljujući novom projektu, koji je realizovan zahvaljujući zajedničkoj saradnji općine Sanski Most i mještana Vrša, juče je završeno asfaltiranje dionice lokalnog puta u dužini od 1300 metara.\nVrijednost radova, koji su podrazumijevali presvlačenje postojećeg puta novim slojem asfalta, iznosili su 100. 000 maraka. Projekt je finansiran zajedničkim sredsvima općine i mještana, s tim da je općina osigurala 80 % sredstava, a ostatak od 20 % obezbijedili su mještani. Implementator projekta je Općinski fond za komunalne djelatnosti i infrastrukturu, a radi se o infrastrukturnom projektu koji se nalazi u ovogodišnjem planu investicija ove javne ustanove.\nNačelnik općine Sanski Most Faris Hasanbegović je istakao značaj ovog projekta za mještane Vrša, kao i za sve stanovnike općine Sanski Most ali i šire, obzirom da se radi o saobraćajnici kojom se dolazi do poznatog izletišta koji je smješten u ovom mjestu, i koji je u zadnje vrijeme veoma posjećen.\nVijećnik u aktuelnom sazivu Općinskog vijeća i mještanin Vrša, Admir Velić, zahvalio je svima koji su podržali ovaj projekat, a posebno svojim komšijama koji su finansijski pomogli asfaltiranje puta, kao i svojim kolegama u Općinskom vijeću, koji su kroz izglasavanje općinskih odluka podržali realizaciju ovog projekta.\nNa području selu Vrše u značajnoj mjeri je poboljšana putna infrastruktura, obzirom da je u posljednjih nekoliko godina rekonstruisano i asfaltirano nekoliko kilometara lokalnih puteva, a isto tako izgrađen je i jedan most koji vodi prema ovom mjestu . Radovi su bili podijeljeni u nekoliko faza, a posljednjim radovima okončana je pretposljednja faza. U posljednjoj fazi u narednom periodu planira se nastavak asfaltiranja ovog puta, kako bi se kompletna dionica spojila sa regionalnom cestom R 405.\nPogledajte majstorski gol Ibričića. “Sviraj nešto narodno”


Država za puteve troši milijarde evra bez kontrole\nPolitika Autor:Bojana Anđelić24. avg. 202122:10 > 22:15\nMilijarde evra državnog novca, ova zemlja troši na izgradnju autoputeva. I to ulaganje ne bi bilo sporno da kod nas kilometar puta ne košta najmanje dva puta više od puta slične težine u Evropi. Dodatni problem je činjenica da za velika infratsrukturna ulaganja ne postoji kontrola javnosti i transparentnost. To se izbegava već više puta isprobanim patentom - potpisivanjem međudržavnih sporazumima.\nKina, Rusija, Amerika, Turska, Azerbejdžan, Francuska… dug je spisak zemalja sa kojima je Srbija potpisala međudržavne sporazume za projekte izgradnje putnih i železničkih koridora, metroa…\nSklapanjem ovakvih ugovora izbegavaju država direktno sklaša posao sa firmama iz tih zemalja, bez tendera i konkurencije. To znači da se ne postiže ni najpovoljnija cena, onu koju plaćaju građani Srbije.\n48 km dužina /606 miliona evra\n12,5 miliona evra po 1 km\n112 km/ 800 miliona evra\n7,2 miliona evra po 1 km\n7,9 km /70,9 miliona evra\n8,9 miliona evra po 1 km\n270 km/ 2,6 milijardi evra\n9,8 miliona evra po 1 km\nJedan od takvih primera je Fruškogorski koridor, od Novog Sada do Rume. Reč je o, prema oceni stručnjaka, relativno lakoj deonici dugoj 48 kilometara. Posao izgradnje ovog koridora dobila je kineska kompanija CRBS u direktnim pregovorima, po ceni od neverovatnih 606 miliona evra. Tako smo došli do toga da ćemo kilometar puta na Fruškogorskom koridoru plaćati neverovatnih 12,5 miliona evra.\nAko se ta cena uporedi sa devet miliona evra koliko je koštao kilometar grčkog autoputa Egantia odos od 670 kilometara, sa 76 tunela ukupne dužine od skoro 100 km i 1.650 mostova, jasno je koliko je ugovorena cena sa kineskom kompanijom nerealna.\nDirektor Instituta za evropske poslove Neim Leo Beširi za Novu kaže da po ceni po kojoj je ugovorena izgradnja Fruškogorskog koridora nisu građeni ni neke od najtežih deonica u Evropi. Kao primer navodi jednu deonicu u Norveškoj.\nNaim Leo Beširi Foto: Institut za evropske poslove\n„Njihov autoput koji ide malo preko mora malo ispod mora koštao je pet šest puta manje nego kilometar Fruškogorskog koridora koji će graditi Kinezi. Ti podaci su kod njih javni, transparentni i može svako da ih vidi“, navodi Beširi.\n500 km autoputa\n5 miliona evra po 1km\nDivača – Dane (lakša deonica) 8,4 km\n2,3 miliona evra po 1 km\nŠentilj–Pesnica (teža deonica) 9,5 km\n3,4 miliona evra o 1 km\nEgantia odos 670 km\n76 tunela( 99 km) i 1.650 mostova\nManje od 9 miliona evra po km\nSrbija je i ugovor za izgradnju deonice autoputa Beograd – Novi Sad isto sklopila sa jednom kineskom kompanijom. Oko 7,9 kilometara koštaće 70,9 miliona evra, odnosno 8,9 miliona evra po jednom kilometru.\nNa pitanje Nove kako je moguće da izgradnja autoputa u Srbiji košta toliko, građevinski stručnjak Goran Rodić odgovara:\nSrbija se kroz međudržavne ugovore zadužila 4 milijarde evra\nKojim su firmama otišli državni milioni s tendera u Srbiji\n„To morate da pitate ove što se bave proizvodnjom zlata zašto je tako skupo. Iz jedne poznate francuske kompanije građevinske su me pitali jel vi prevlačite put zlatom kad toliko košta“.\nKoridor 11 od 270 kilometara koštao je građane Srbije više od 2,6 milijardi evra. Odnosno blizu 10 miliona evra po kilometru. To je recimo duplo skuplje nego prosečna cena kilometra autoputa u Hrvatskoj, ili četiri puta u odnosu na deonicu Divača – Dane u Sloveniji.\n„Platiti 10 miliona evra i više dužni kilometar autoputa stvarno nije normalno“, saglasan je i naš sagovornik.\nOn objašnjava i odakle toliko međudržavnih ugovora.\n„To je način da se uzme novac. O kolikoj sumi je reč pokušaću da vam objasnim na primeru asfalta. Kad ukradeš jedan kilometar asfalta na jednom dužnom kilometru autoputa, od toga možeš da kupiš jedan dobar mercedes. Mislim da je time sve objašnjeno“, kaže Rodić.\nZa državu i građane Srbije nije problem samo novac koji se troši nemilice.\nDirektor Instituta za evropske poslove navodi da je za EU problem sve što nije transparentno i gde nema zakonom zagarantovane konkurenciju.\n„Tim međudržavnim ugovorima se izuzimaju naši zakoni iz porcesa nabavki. Firme koje dođu da rade autoput neće morati da konkurišu preko javnih nabavki za posao, bez obzira što se taj posao finansira iz buždeta“, upozorava Beširi i dodaje da takvi ugovori otvaraju ogroman potencijal za korupciju.\nSa takvom praksom poglavlje za pregovore sa EU koje se odnosi na konkurenciju, neće nikada biti zatvoreno.\nMeđudržavni sporazumimilijarde evraputevi


Spasioci Gorske službe uspešno evakuisali povređenog motociklistu sa Suve planine | Novosadski informativni portal 021\nSpasioci Gorske službe uspešno evakuisali povređenog motociklistu sa Suve planine\n18:09 > 23:31\nSpasioci Gorske službe spasavanja (GSS) su posle skoro pet sati uspešno spustili povređenog motociklistu do puta i voze ga do bolnice u Nišu.\nZbog izuzetno nepristupačnog terena na Suvoj planini, u blizini sela Kosmovac, spasavanje je trajalo dugo.\n"Poslednjih pet kilometara spasioci GSS morali su da pešače izuzetno uskim planinskim stazama kako bi zbrinuli povređenog", navodi se u saopštenju.\nU akciji je učestvovalo šest spasilaca iz stanice Niš, a tokom nje su prvi put korišćena nosila koje je GSS dobila kao donaciju Evropske unije.\nVIDEO: Najmanje 14 mrtvih u padu kabine žičare u Italiji, devetogodišnje dete podleglo povredama\nFOTO: Tokom ultramaratona u nevemenu stradao 21 takmičar


Линта: Рок за регистрацију одузете имовине још месец дана - Јадовно 1941. - КУЛТУРА СЈЕЋАЊА\nLinta: Rok za registraciju oduzete imovine još mesec dana\nPredsednik Saveza Srba iz regiona Miodrag Linta apelovao je danas na sve prognane Srbe da se odazovu akciji za popis imovine i time bi evropskim institucijama ukazali da se u Hrvatskoj krše ljudska prava.\nOn je rekao da akcija popisa otete imovine Srbima tokom rata u Hrvatskoj, Bosni i Sloveniji traje još mesec dana i da je za sada odziv mali i precizirao da se do sada prijavilo oko 5.000 porodica, odnosno evidentirano je oko 20.000 ljudi što je malo jer se, kako kaže, zna da je na hiljade građana oštećeno tokom rata.\n„Ljudi su izgubili veru, zavladala je apatija, prošlo više od 20 godina. Bez rešavanja ovih problema ne možemo govoriti ni o trajnom miru, ni o pomirenju u regionu”, rekao je Linta na RTS-u.\nOn je podsetio da je bilo popisa otete imovine, ali da ništa do sada nije učinjeno po tom pitanju.\nLinta je podsetio da je Bečkim sporazumom, kroz Anekse G i E definisano pitanje vraćanja otete imovine i isplata zaostalih penzija, ali da Hrvatska ne rešava te probleme.\n„Ključni problem je opstrukcija Hrvatske koja traje punih 12 godina od Bečkog sporazuma”, rekao je Linta.\nO imovini i penzijama proteranih Srba posle dve decenije


Poljska: Huligani napali voz\nU napadu fudbalskih huligana na putnički voz u subotu uveče u Gdanjsku na severu Poljske povređeno 15 osoba, javljaju poljski mediji.Ljudi su povređeni mahom u tuči koja je izbila među huliganima, a petoro je prevezeno u bolnice.\n"Upali su u voz i počela je najobičnija, kratka, svega nekoliko minuta tuča. Prema dosadašnjim saznanjima i napadači i povređeni su huligani", kazao je portparol lokalne policije Maćej Stemplevski.\nU napadu je oštećen jedan vagon iz kompozicije u kome se u trenutku tuče nalazilo 40 putnika. Napad na voz organizovali su huligani fudbalskog kluba Lehija iz Gdanjska a napadnuti su huligani kluba Arka Gdinja iz Tčeva.\nHuligani su su u subotu pravili probleme i na na jugu Poljske, pošto su se umešali u bučne ali nenasilne demonstracije poljskih rudara u Zabžu.


Vučić primio akreditive ambasadora Pakistana i Belorusije - Politika - Dnevni list Danas\nPočetna » Politika » Vučić primio akreditive ambasadora Pakistana i Belorusije\nVučić i Gilani Foto: Fonet/Nenad Đorđević\nVučić je izrazio zadovoljstvo što će imati priliku da, kroz saradnju sa Gilanijem, doprinosi unapređenju odnosa dve zemlje, saopštila je Pres služba predsednika Srbije.\nU saopštenju se navodi da je Vučić istakao da pakistanski ambasador može da računa na punu podršku i pomoć svih ovdašnjih institucija za inicijative i ideje koje mogu da doprinesu da odnosi Srbije i Pakistana budu sadržajniji.\nGilani je upoznao srpskog predsednika sa trenutnom situacijom u svojoj zemlji.\nVučić je izrazio podršku pakistanskim naporima u borbi protiv terorizma, navodi se u saopštenju.\nSagovornici su se saglasili da bi češća razmena zvaničnih poseta doprinela i približavanju naroda Srbije i Pakistana.\nPredsednik Srbije Aleksandar Vučić ocenio je danas, u razgovoru sa ambasadorom Belorusije Valerijem Briljovom prilikom svečane predaje akreditivnih pisama, da je Belorusija jedan od najdoslednijih i najpouzdanijih prijatelja Srbije, u šta se uverio tokom posete Minsku u januaru.\nVučić je izneo zadovoljstvo što se svi oblici saradnje dve zemlje uspešno razvijaju, a posebno što je intenziviran politički dijalog na najvišem nivou, saopštila je Pres služba predsednika.\nBriljov je preneo srdačne pozdrave predsednika Aleksandra Lukašenka, na šta je Vučić uzvratio ponovnim pozivom predsedniku Belorusije da zvanično poseti Srbiju.\nOn je naglasio da se to prijateljstvo manifestuje i snažnom podrškom teritorijalnom integritetu i suverenitetu Srbije, odnosno nepriznavanjem jednostrano proglašene nezavisnosti Kosova i protivljenjem prijemu Kosova u različite međunarodne organizacije.\nVučić je narodu i državnom rukovodstvu Belorusije poručio da u Srbiji imaju iskrenog partnera za unapređenje bilateralnih odnosa u svim oblastima od zajedničkog interesa, a na dobrobit naroda obe zemlje.\nBriljev je izneo nekoliko predloga za plasman srpskih proizvoda na belorusko tržište, što bi uvećalo spoljnotrgovinsku razmenu.\nVučić je rekao da će mu biti zadovoljstvo da ambasadoru pruži svaku pomoć u obavljanju odgovorne diplomatske misije i primetio da Briljev odlično govori srpski jezik, navodi se u saopštenju.\n3 reagovanja na “Vučić primio akreditive ambasadora Pakistana i Belorusije”\n27. jula 2017. u 16.40\nSvaki Ambasador je uvek u nasoj zemlji dobro dosao, po zavrsenoj misiji nosi uvek lepe utiske o nasoj zemlji sa zeljom da ponovo poseti nasu zemlju.\n28. jula 2017. u 00.11\nSrecan i uspesan rad novim ambasadorima.\n28. jula 2017. u 02.42\nZahvaljujuci Vucicu Srbija napreduje i ima podrsku mnogih zemalja


Ministarstvo za rad, socijalnu politiku, raseljena lica i izbjeglice KS: Podrška projektima „Porodičnog savjetovališta“ | Vlada Kantona Sarajevo\nMeđu njima, projekt „Sajam za djecu i porodicu-Naši putokazi” čije obilježavanje je planirano u okviru manifestacije „Dječija nedjelja“ u septembru ove godine. Zamisao je da se tokom trajanja manifestacije javnosti predstave sve institucije u Kantonu Sarajevo u čijoj je nadležnosti rad sa porodicom.\n„Preciznije, riječ je o našoj ustanovi te ustanovama i organizacijama koje kroz svoj rad potpomažu razvojne faze porodice, kako bi javnost bila upoznata koji sve oblici podrške porodičnom sistemu postoje i ko ih provodi. Aktivnosti su usmjerene ka podizanju svijesti o važnosti očuvanja porodice, promociji roditeljstva, te isticanju važnosti porodičnih rituala“, naveo je između ostalog direktor Alić.\nProjekt “Porodično u Vašoj školi” je još jedan projekt ove ustanove zamišljen kao gostovanje stručnih saradnika Savjetovališta u školi u okviru više različitih aktivnosti, prilagođenih potrebama i interesima roditelja, djece i nastavnika. Kroz edukativne interaktivne radionice i savjetovanja, uposlenici u odgojno-obrazovnom procesu će imati priliku da se pobliže upoznaju sa radom "Porodičnog savjetovališta" i da se informišu o pitanjima koja ih interesuju i koja su od aktuelnog značaja za djecu i roditelje.\nPredstavljen je i projekt „Informisanje i edukacija građana, posebno starih i bolesnih, o pravima i uslugama iz oblasti socijalne zaštite“, čija realizacija je započeta u KS-u prošle godine s ciljem evidencije i pružanja pomoći osobama koje nisu do sada podnijele zahtjev za ostvarivanje prava iz oblasti socijalne zaštite ili koje iz objektivnih okolnosti nisu imale informacije o svojim pravima. U te svrhe otvoren je info-telefonski broj 033 236 230 putem kojeg građani mogu prijaviti pojedince i porodice koje žive u teškim socijalnim uslovima, kako bi im bila pružena adekvatna pomoć. S obzirom na broj evidentiranih poziva ovaj projekt je, prema riječima uposlenih, dosada pokazao zadovoljavajuće rezultate.\nUz ove i brojne druge projekte, Porodično savjetovalište je u fokus svog djelovanja stavilo i visokoškolske ustanove.\n"Nedavnim potpisivanjem Protokola o saradnji sa Filozofskim fakultetom, stručnjaci iz Porodičnog savjetovališta često su gosti predavači i studentima“, naveo je ovom prilikom Alić.\nMinistrica Karačić je istakla značaj rada ove ustanove u društvenoj zajednici, te je na kraju sastanka istakla da će Ministarstvo za rad, socijalnu politiku, raseljena lica i izbjeglice KS podržavati sve aktivnosti koje „Porodično savjetovalište“ poduzima u okviru svoje nadležnosti.


Coface pokreće direktnu ponudu u Kolumbiji\t/ Novosti\t/ Novosti i Publikacije\t- Coface\nPrisutan u Kolumbiji od 2007. kroz partnerstvo sa kompanijom Mundial Seguros, Coface je upravo dobio licencu od strane lokalnih regulatornih tela koja mu omogućava da prodaje svoja rešenja kreditnog osiguranja direktno. Kolumbijski kompanije će sada biti u mogućnosti da u potpunosti iskoriste Coface-ovu stručnost u oblasti prevencije i zaštite kreditnog rizika za sve svoje domaće i izvozne trgovinske operacije, a takođe će imati koristi od njegove široke međunarodne mreže.\nKolumbijska licenca dalje proširuje istorijski jako prisustvo Coface-a u Latinskoj Americi. Coface je bio prvi kredit osiguravač koji je prepoznao ogroman potencijal novih ekonomija u ovom regionu krajem 90-ih i trenutno ima udeo od skoro 40% na regionalnom tržištu kreditnog osiguranja. Oslanjajući se na svoju ulogu lidera i pionira, Coface obezbeđuje lokalnim preduzećima najbolju podršku za njihov poslovni razvoj, zahvaljujući temeljnom razumevanju lokalnih specifičnosti i njegovoj sposobnosti da obezbedi lokalnu uslugu. Kompanije u Kolumbiji će tako imati podršku lokalnog tima, sa sedištem u blizini njihovih klijenata i njihovih kupaca i imaće koristi od ekspertize rizika osiguravača iz novog centra za preuyimanje riyika otvorenog 2013. godine.\n“Coface nastavlja svoj rast u ekonomijama u usponu. Posle Gane u 2012. i Indonezije u 2013., mi se fokusiramo na Latinsku Ameriku kao region od strateškog značaja za Coface u kome održavamo našu lidersku poziciju.Kolumbija ima ogroman potencijal rasta: danas samo 500 kompanija koristi kreditno osiguranje.Sa našom najnovijim direktnim poslovanjem bićemo još bliže našim klijentima, i bićemo u mogućnosti da im ponudimo rešenja za razvoj njihove delatnosti koja odgovaraju njihovim potrebama - bez obzira na njihovu veličinu. Multinacionalne kompanije će takođe imati pojednostavljen pristup Coface Global Solutions-u, jedinstvenoj strukturi posvećenoj njima.\nCoface je trenutno prisutan u 9 zemalja Latinske Amerike, a mi ćemo nastaviti da jačamo naše prisustvo u 2014., uz konsolidaciju naše liderske pozicije u regionu“ , kaže Žan-Mark Pilu, izvršni direktor kompanije Coface.\nUpravljanje osiguranjem kredita na globalnom nivou


Istražna komisija zatražila dokumentaciju o donacijama između 1996. i 1998. godine - Klix.ba\nIstražna komisija zatražila dokumentaciju o donacijama između 1996. i 1998. godine\n30.8.2010. u 18:43\nIstražna komisija za utvrđivanje trošenja donatorskih sredstava parlamenta BiH zatražila je danas od bivših članova Istražne komisije Parlamenta Federacije BiH (FBiH) da im u roku od 10 dana dostave svu dokumentaciju koju privatno posjeduju, a koja se odnosi na dobijene donacije od 1996. do 1998. godine.\nKomisija, koja je došla do podataka o pronevjeri 2,5 milijardi KM na području FBiH dostaviće materijal Agenciji za istrage i zaštitu (SIPA) i Tužilaštvu BiH da istraže ovaj slučaj.\nIstražna komisija će, takođe, zvanično zatražiti od federalnog Parlamenta da im u roku od 10 dana odgovore da li posjeduju dokumentaciju Istražne komisije o donacijama, i ako je imaju da im je dostave.\n"Ova Komisija je otvorila Pandorinu kutiju i očigledno je da je pred nama ogroman posao. Nadamo se da će nam Parlament BiH u srijedu, izmjenama u poslovniku, dati veća ovlaštenja, jer oni koji nam ne dostavljaju podatke čine prekršaj", rekao je novinarima predsjedavajući Istražne komisije za utvrđivanje trošenja donatorskih sredstava Parlamenta BiH Sefer Halilović.\nHalilović je naglasio da se do tražene dokumentacije može doći isključivo uz policijska i sudska ovlaštenja. Ako Parlament Federacije krije dokumentaciju iz koje se vidi da je nestalo 2,5 milijardi KM, Halilović ističe da je to ozbiljan problem za cijelu BiH.\nHalilović je istakao da će Komisija nastaviti rad dok traje mandat poslanika, te da će za sjednicu parlamenta koja je zakazana za srijedu, napraviti preliminarni izvještaj o radu komisije.\nOn je naglasio da pravosudni organi o ovom pitanju do sada nisu ništa uradili, dodajući da je očigledna sprega između vlasti i pravosuđa, jer "nije moguće da se ne zna za 2,5 milijarde KM, što nije mali novac".\nBivši predsjednik Istražne komisije Parlamenta FBiH Stanko Slišković kazao je da je komisija svu dokumentaciju, za koju se ne zna gdje se danas nalazi, a koja je usvojena u oba doma Parlamenta FBiH, uredno razdužila i pohranila u skladu sa Zakonom o kancelarijskom poslovanju.\n"Ako je nešto drugo u pitanju, onda to samo po sebi govori da se neko mora suočiti sa realnim činjenicama odgovornosti za stanje kakvo vlada u toj oblasti. A ono je očito negativno", rekao je Slišković.\nČlan Istražne komisije Denis Bečirović danas je ukazao na brojne direktne i indirektne opstrukcije u radu komisije, zbog čega ona nije mogla u potpunosti da obavi svoj posao.\n"Sama činjenica da je ova komisija uputila 4 000 dopisa onima koji su primali donacije u BiH, a da je odgovorilo samo 34 odsto korisnika donacija, govori da više od polovine njih nije uopšte dostavilo tražene podatke. Opstrukcije su se ogledale i kroz višemjesečnu borbu da se formira komisija, tako i kroz opstrukciju Zakona o slobodi pristupa informacijama", naveo je Bećirović.\nOn je izrazio nezadovoljstvo što Ministarstvo finansija i trezora BiH na današnjoj sjednici Istražne komisije nije dostavilo konkretne podatke o donacijama pristiglim od 1996. do 2010. godine.\nPomoćnik ministra finansija i trezora BiH Dušanka Basta navela je da ministarstvo posjeduje samo bazu podataka donatora od 2005. do 2010. godine, te da nemaju podatke o donacijama koje su dobili entiteti i Brčko distrikt.\nGuverner Centralne banke BiH Kemal Kozarić potvrdio je da je ova institucija dobila oko 19 miliona KM za razvoj svojih kapaciteta, koja su namjenski iskorištena.\n"Na račun Ministarstva finansija i trezora došlo je oko 400 miliona KM donatorskih sredstava. Tražene podatke dostavili smo Istražnoj komisiji čim smo dobili saglasnost ovog ministarstva, kao vlasnika računa, da to učinimo", izjavio je Kozarić.\nU autobuskoj nesreći 38 mrtvih\n30.08.2010. u 19:06


Gradonačelnica primila predstavnike Asocijacije inovatora BiH | Grad Sarajevo\nTakođer, i mladi inovatori koji kao Sekcija djeluju u sklopu Asocijacije, ostvarili su zapažene rezultate. Tako su na sajmovima u Sarajevu i Banja Luci, tokom ove godine, imali 12 izlaganja, kojima su osvojili 12 nagrada. Nakon svjetske izložbe u Seulu, održane u maju ove godine, Asocijacija je osnovala i Sekciju žena inovatora, čije su članice postigle zapažene rezultate.\n– Nema inovatora da mu naša asocijacija nije pomogla. Od kraja rata do danas promovirali smo 300 inovacija na svjetskim izložbama, od čega 50 inovacija je zaživjelo kao gotov proizvod na svjetskom tržištu – istakao je Hujić i dodao da Asocijacija inovatora BiH koja njeguje kultura rada, kreativnost i stvaralaštvo ima izuzetan ugled u svijetu.\nTokom današnjeg susreta predstavnici Asocijacije inovatora BiH upoznali su gradonačelnicu sa idejom da se u organizaciji Grada godišnje raspiše konkurs za tri najbolja patenta i da Grad, potom, zajedno sa Privrednom komorom KS, bankama i drugim zainteresiranim organizacijama i institucijama koordinira organizaciju proizvodnje nagrađenog patenta. Određeni procent dobiti od proizvodnje tog patenta usmjerio bi se u realizaciju i proizvodnju novih inovacija.\nČestitajući na izuzetnim rezultatima koje su bh. inovatori postigli i koje i dalje postižu, gradonačelnica Borovac je istakla da je tehnička kultura sastavni dio opće kulture jedne države i da ona predstavlja resurs koji se treba podržati.\nPress konferencija povodom održavanja prijateljske utakmice između vaterpolista Neuma i Sarajeva\nPotpisivanje Protokola o međusobnoj saradnji na realizaciji projekta \_"Čista rijeka Miljacka\_"


Viškove naoružanja i vojne opreme modernizirati u namjenskoj industriji Federacije BiH\nInicijativa Federalnog ministarstva energije, rudarstva i industrije\nE. H. 07.10.2021\nODLUKA VLADE FBIH Viškove naoružanja i vojne opreme modernizirati u namjenskoj industriji Federacije BiH\nPotrebna izmjena Sporazuma o raspolaganju pokretnom vojnom imovinom\nVlada FBiH je na današnjoj sjednici prihvatila informaciju Federalnog ministarstva energije, rudarstva i industrije o raspolaganju nad pokretnom vojnom imovinom.\nPrije prodaje i izvoza\nKako je zaključeno, Vlada inicira da Vijeće ministara BiH stavi na razmatranje Anex Sporazuma o konačnom raspolaganju svim pravima i obavezama na pokretnoj imovini koja će i dalje služiti za potrebe odbrane, na koji su saglasnost dale obje entitetske vlade, te i da prodaja pokretne vojne imovine bude isključivo u skladu sa odredbama tog dokumenta.\nStav Federalne vlade je da je potrebno da svi viškovi naoružanja i vojne opreme, prije prodaje i izvoza iz Bosne i Hercegovine koji potiču iz Federacije BiH budu remontovani i modernizovani u privrednim društvima namjenske industrije u FBiH.\nVlada je zadužila premijera FBiH da s današnjim njenim zaključcima Federalne vlade upozna Predsjedništvo BiH, Vijeće ministara BiH, Ministarstvo odbrane BiH i Komisiju za provođenje postupka rješavanja viškova pokretne vojne imovine.\nU informaciji Federalnog ministarstva energije, rudarstva i industrije je navedeno da Vijeće ministara BiH do sada nije razmatralo i odlučivalo u vezi s dostavljenim prijedlogom Aneksa Sporazuma.\nInače, Predsjedništvo BiH je još 2017. godine zadužilo Ministarstvo odbrane BiH da hitno preduzme aktivnosti na prodaji pokretne imovine, ali do danas nije došlo do realizacije Plana prodaje viškova naoružanja, municije i minsko-eksplozivnih sredstava u Oružanim snagama BiH.\nFederacija BiH ima opravdan interes za prodaju pokretne imovine koja nije u funkciji odbrane, što potkrepljuje i činjenicom da 80 posto prihoda od realizovane prodaje pripada entitetima, što je utvrđeno članom 7. Sporazuma.\nViše o temi Naoružanje\n27.09.2021 u 23:27\nNaoružanje Vlada FBiH\nErmedin Demirović: Asistent i strijelac za četvrtfinale Kupa\nZavirite u luksuzni stan Anđelke Prpić: Jedan detalj posebno oduzima dah\nUkrajinske snage izvele vojnu vježbu korištenjem raketnih sistema u blizini Krima\nUmro čuveni pjevač Mit Louf u 75. godini


- Ne postoji lepši način da se ova izuzetno uspešna takmičarska sezona privede kraju od toga da se u našem gradu pred našom publikom ostvari ovakav uspeh i podigne pobednički pehar za prvo mesto na turniru. Narednog vikenda gostujemo na turniru u Vrnjačkoj Banji, a nakon toga već pravimo planove za narednu sezonu i polako počinjemo sa bazičnim pripremama - rekao je Đorđe Petrović, trener KK "Milanovac"\nPored pehara za najuspešniji klub na takmičenju, titulu najboljeg mladog takmičara na turniru poneo je Petar Petrović. On je pored pehara nagrađen i poklonom od strane organizatora turnira povodom osvajanja zlatne medalje na nedavno održanom Prvenstvu Balkana u Banjaluci.\nOsvajači zlatnih medalja u katama su: Ružica Petrović u D klasi i apsolutnoj kategoriji, Petar Petrović u D klasi i apsolutnoj kategoriji, Petar Banović u D klasi, Jelisaveta Ponjavić u E klasi, Andrija Tešić u E klasi, Mihailo Simović u E klasi, David Pavlović u D klasi, Mihailo Popović u D klasi i kata tim poletaraca u sastavu Ružica Petrović, Petar Petrović i Nemanja Milinković. Zlatne medalje u borbama su osvojili Bogdan Strugarević, Mihailo Simović, Mihailo Popović, kao i tim muških nada u sastavu David Pavlović, Mihailo Simović i Mihailo Popović.\nSrebrne medalje su: osvojili Nemanja Milinković u D klasi u katama i Petar Banović u borbama.\nBronze su osvojili: Nikola Ljujić i Pavle Kovačević u E klasi u katama, kao i David Pavlović u borbama.


BANJALUKA – “Pošte Srpske” tužile su Ministarstvo finansija Republike Srpske zbog kršenja ugovora o slanju poslovnih pošiljki, čime su “Pošte”, tvrde, oštećene za više od 50 hiljada KM, saznaje portal CAPITAL.\nNedavno je održano pripremno ročište u Okružnom privrednom sudu Banjaluka, a na kojem je istaknuto da „Pošte Srpske“ ostaju pri tužbi protiv Ministartsva finansija radi duga, a vrijednost spora iznosi 52.016 KM.\n„Osnov spora je nepostupanje po obavezama iz ugovora o prenosu poslovnih pošiljki. Tužitelj je na ročištu ostao kod tužbe i predložio provođenje dokaza čitanjem ugovora i njihovih aneksa, opomena za neplaćene račune i fakture, te predložio finansijsko vještačenje“, rekli su za CAPITAL u sudu.\nU Ministarstvu finansija nisu imali prijedloga za izvođenje dokaza, niti primjedbi na vještaka, te je ročište za glavnu raspravu zakazano za kraj avgusta.\n„Pošte“ su Ministarstvo finansija tužile i ranije zbog toga što nije koristilo njihove usluge prilikom dostavljanja poreskih računa i uvjerenja o plaćenim doprinosima. Vrijednost tog spora bila je 1,9 miliona KM, ali su „Pošte“ izgubile na sudu.\nTagovi: ministarstvo finansija rsposte srpske\nKomentari na članak: „Pošte Srpske“ tužile Ministarstvo finansija RS\n22.08.2020 u 11:53\nNema ništa od pisama. Pošte će se raspasti ukoliko (uskoro) ne uvedu neku krucijalnu uslugu ili više istih.


ŠEST ZNAKOVA koji otkrivaju da će se vaš brak uskoro raspasti - Informer\n14:54 >> 14:54 Seks i veze 0\nDa li će neki brak uspeti ili ne, na žalost ne zavisi samo o zaljubljenosti, već o puno drugih stvari. "Business Insider" donosi šest faktora koji znače da je vaš brak osuđen na propast\nVenčali ste se kao tinejdžeri\nPsiholog Džon Gotman sa Univerziteta u Vašingtonu tvrdi da postoje četiri tipa ponašanja u vezama koja vode u prekid.\nTo su prezir, stalno kritikovanje, glumljenje žrtve i izbegavanje razgovora.\nIstraživanje psihologa Tuda Hadsona koji je pratio brakove 168 ljudi pokazuje da će se veze koje su počele sa velikom zaljubljenošću verovatno završiti razvodom posle sedam godina.\nParovi koji ne rešavaju međusobne sukobe su manje srećni.\nNačin na koji govorite o svojoj vezi, pokazuje kako se osećate u njoj.\nAko je puna negativnosti i razočaranja, vreme je da se izmestite iz tog braka, kažu stručnjaci.\nBrak propast razvod ljubav


PREDLOG ZAKONA O STANOVANJU I ODRŽAVANJU ZGRADA: Vlada RS usvojila Predlog zakona, koji će u skupštinsku proceduru biti upućen do kraja novembra 2016. godine. Uvodi se javni interes u uređenje fasada, liftova i javnih krovova. Više neće moći da postoje zgrade u kojima nema skupštine stanara, a tamo gde ona nije formirana lokalna samouprava će postavljati privremenog upravnika koji obavlja poslove u ime skupštine stanara. Zgrade koje imaju manje od pet stanova neće morati da formiraju skupštine stanara već će samo jedan od njih biti postavljen za upravitelja\nVlada Republike Srbije usvojila je Predlog zakona o stanovanju i održavanju zgrada, čije je donošenje inicirao Grad Beograd, izjavio je gradski menadžer Goran Vesić, navodeći da će se Predlog zakona do kraja novembra 2016. godine naći u skupštinskoj proceduri.\nOn je precizirao da će ovaj zakon uvesti red u održavanje stambenih zgrada.\n"Uvodi se javni interes u uređenje fasada, liftova i javnih krovova što će nama kao Gradu omogućiti da kreiramo čitav niz programa zajedno sa građanima", rekao je Vesić.\nPored toga, dodao je, više neće moći da postoje zgrade u kojima nema skupštine stanara, a tamo gde ona nije formirana lokalna samouprava će postavljati privremenog upravnika koji obavlja poslove u ime skupštine stanara.\nOn je objasnio da su promenjena i pravila u radu skupštine stanara i sada će većinska odluka važiti apsolutno za sve pa neće moći, kao što je do sada bio slučaj, jedan stanar da je blokira.\n"Uvođenjem javnog interesa kada su u pitanju hitne intervencije omogućiće se ulazak u stan u kojem je problem koji utiče i na druge stanove, poput curenja vode, pa će se kvar lakše popravljati. Pored toga više neće postojati predsednik skupštine stanara već upravnik zgrade koji će biti jedan od stanara", rekao je Vesić.\nOn je napomenuo da stanari, međutim, imaju i mogućnost da izaberu i profesionalnog upravitelja, što znači da će neko stručno da se bavi održavanjem zgrade.\n"Uvodi se i komora profesionalnih upravitelja koja će biti pri privrednoj komori i ti ljudi će proći posebne obuke. Verujem da će stanari novih zgrada želeti da imaju stručne ljude poput domara koji će se brinuti o njihovom održavanju", rekao je Vesić.\nOn je precizirao da zgrade koje imaju manje od pet stanova neće morati da formiraju skupštine stanara već će samo jedan od njih biti postavljen za upravitelja.\nPredlog zakona predviđa i novčanu kaznu od 5.000 do 50.000 dinara za stanodavca ako upravniku zgrade ne prijavi podstanare.\nIzvor: Vebsajt Tanjug i N1, 20.11.2016.


► Barnije: Postojeći sporazum o Bregzitu jedini mogući\n"Mirno ponavljam da ako Velika Britanija i dalje želi da napusti Evropsku uniju (...) onda je sporazum koji je na stolu jedini mogući sporazum o uređenom istupanju", izjavio je Barnije tokom sastanka Udruženja evropskih Senata, skupa delegacija gornjih domova parlamenata Evrope i Afrike.\nOn je naveo da EU očekuje izbor novog britanskog premijera.\n"Ono što će on (novi britanski premijer) reći, to je ono što se računa, ali ja želim da ponovim stav 27 članica", rekao je evropski diplomata.\nBregzit je prvobitno bio planiran za 29. mart ali je već dva puta odlagan zbog protivljenja britanskog parlamenta predloženom sporazumu. Za novi datum Bregzita je određen 31. oktobar.\nPrema njegovim rečima, paradoks Bregzita je u tome što je u trenutku kada kontinent ima brojne izazove Velika Britanija "izabrala da postane sama umesto da ostane solidarna".\nOdlazeća britanska premijerka Tereza Mej obećala je danas da će pružiti punu podršku svom nasledniku Borisu Džonsonu koji će postati novi premijer pošto je izabran za lidera Konzervativne...